Vlada

1 Citati
*David Hume
**"Gotovo sve vlade koje su postojale do danas, ili od onih od kojih preostaje neki zapis u priči, bile su osnovane izvorno ili na uzurpaciji ili osvajanju ili oboje, bez pretencije pravičnog pristanka ili voljnog potčinjavanja naroda."
*James Madison
**"Kada se uspostavlja sistem vladavine, u kojem ljudi imaju upravljati drugim ljudima, temeljni problem leži u tome što se vladi mora omogućiti da kontrolira one kojima upravlja, a potom je obavezati da kontrolira samu sebe. Bez sumnje, ovisnost vlade o narodu predstavlja najvažniji oblik kontrole vlasti - ali čovječanstvo iz iskustva znade kako moraju postojati i dodatne mjere opreza. Da se putem suprotstavljanja različitih interesa mogu pronaći greške i u najboljim namjerama, moguće je uočiti u svim oblicima međuljudskih odnosa, privatnih kao i javnih (...) Zbog toga je cilj određene funkcije trajno razdijeliti i tako urediti kako bi svaka mogla kočiti drugu - time bi privatni interes svakog pojedinca mogao postati zaštitnikom javnih prava."
**"Kad bi ljudi bili anđeli, tada ne bi trebala postojati nikakva vlast. Kada bi anđeli vladali ljudima, ne bi trebalo nikakve, ni vanjske niti unutrašnje kontrole. A pri uspostavljanju sistema vladavine koju iamju provoditi ljudi nad ljudima, velika poteškoća jest u sljedećem: prvo morate omogućiti vladi da kontrolira one kojima vlada - a zatim je obavezati da kontrolira samu sebe."
*Ludwig Börne
**"Vlade koje ne dozvoljavaju slobodu govora, jer se na taj način šire istine koje su vladama teret, rade potpuno istu stvar kao dijete koje zatvori oči da ga niko ne bi vidio."

Tema


Nos

1 Citati
*Oscar Wilde
**"Ljepoti je kraj kada se pojavi intelektualni izraz. Intelekt ruši harmoniju lica. Onog časa kada neko počne da misli, sav se pretvara u nos."
*Patrick Suskind
**"Činilo mu se da dijete njuhom prodire kroz njegovu kožu, u dubinu duše. Najnježniji osjećaji, najprljavije misli razotkrivale su se pred tim pohlepnim malim nosom koji još nije ni bio pravi nos, nego samo nagovještaj nosa, sićušan rupičast organ koji se neprekidno mreškao, nadimao, podrhtavao." (''Parfem: Historija jednog ubice'')
**"I bježao je sve dalje, sve osjetljiviji na ljudski vonj koji je bivao sve rjeđi. Nos ga je tako vodio u sve zabačenije dijelove zemlje, sve ga više udaljavao od ljudi i tjerao ga sve snažnije prema magnetskom polu najveće osamljenosti." (Ibid.)

Tema


Optimizam

1 Citati
*James Branch Cabell
**"Optimist tvrdi da živimo u najljepšem od svih svjetova. Pesimist se pribojava da je to na žalost istina."
*Oscar Wilde
**"Temelj optimizma je potpuni strah."
*Robert Oppenheimer
**"Optimisti misle da je ovo najbolji od svih mogućih svijetova. Pesimisti to znaju."

Tema


Omalovažavanje

1 Citati
*Mark Twain
**"Izbjegavajte one koji omalovažavaju vaše ambicije. To rade samo mali ljudi dok istinski veliki ljudi u vas pobuđuju osjećaj da i vi možete postati veliki."
*Kahlil Gibran
**"Kad povjeriš svoju nevolju susjedu, daruješ mu dio svojega srca. Ako je u njega velika duša, zahvaljuje ti; a ako je malena, omalovažava te."

Tema


Novac

1 Citati
*Albert Camus
**"Novac možda ipak nije zlo, inače ga se zacijelo ne bismo mogli tako lahko osloboditi."
*Aristotle Onassis
**" Hoćete zaraditi novac, družite se sa bogatima."
*Arsen Dedić
**"Novac kvari čovjeka al' ne kvari ženu."
*Bernard Shaw
**"Pohlepa za novcem je izvor svega zla."
*Francis Bacon
**"Novac je odličan sluga, ali najgori gospodar."
*Hermann Hesse
**"Silnik propada zbog sile, gramzivac zbog novca, pokorni propada služeći, a onaj koji traži nasladu propada zbog slasti." (''Stepski vuk'')
*Herodot
**"S novcem si zmaj, bez novca crv. Bolje je da ti zavide, nego da te sažaljevaju."
*Jean-Jacques Rousseau
**"Novac koji čovjek ima jeste oružje slobode. Novac za kojim čovjek trči, jeste oružje ropstva."
*John Maxwell Coetzee
**"''Šta mislite čemu služi rat?'' upitao je K. ''Da biste ljudima otimali novac?''" (''Život i doba Michaela K.'')
*Jorge Luis Borges
**"Mislio sam da nema novčića koji ne bi bio simbol svih novčića što se beskrajno sjaje u historiji i u legendi (...) razmišljao sam kako nema ničega nematerijalnog od novca, zato što je svaki novčić (recimo, novčić od dvadeset centaca), strogo govoreći, prava riznica budućih mogućnosti. Novac je apstraktan, ponavljao sam, novac je budućnost. On može biti popodne u okolici, može biti Brahmsova muzika, može biti mapa, može biti šah, može biti kahva, može biti Epiktetove izreke, koje naučavaju preziranje zlata; on je Protej, nepostojaniji od onoga s otoka Fara. On je nepredvidljivo vrijeme, Bergsonovo vrijeme, a ne postojano vrijeme islama ili stoikâ. Deterministi tvrde da na svijetu nema nijednoga jedincatog čina koji je moguć, ''id est'' čina koji se mogao dogoditi; neki novčić simbolizira našu slobodnu volju." (''Zahir'')
*Konfučije
**"Ako ti sam ne voliš novac, daj ga lopovima i oni ti ga neće uzeti."
*Lao Tse
**"Pohlepan čovjek uvijek ima dvostruku muku: kako da zgrne novac i kako da ga potroši."
*Orhan Pamuk
**"U redu. Priznajem. Ja nisam pravi carski osmanski zlatnik od dvadeset dva karata koji je izašao iz kovnice na Čemberlitašu. Ja sam lažni novčić. Mene su u Veneciji izradili od nečistog zlata, donijeli me ovamo i poturili kao osmanski zlatnik. Hvala vam što imate razumijevanja." (''Zovem se Crvena'')
*Oscar Wilde
**"Kad sam bio mlad, vjerovao sam da je novac najvažnija svar u životu. Sad kad sam ostario - to znam."
*Ralph Waldo Emerson
**"Može li iko da se sjeti kad to vremena nisu bila teška i kad novaca nije bilo malo?"
*Robert Kiyosaki
**"Svako ko kaže da novac nije važan očito nije bio bez njega jedno dulje vrijeme."
*Seneka
**"Novac te neće učiniti božanstvom jer ono nema novaca."
*Steve Martin
**"Mislim da je seks nešto najljepše i najprirodnije što možete dobiti za novac."
*Tennessee Williams
**"Ljudi lakše prebole ako im oduzmete novac nego iluzije."
*Voltaire
**"Kada je u pitanju novac, onda je svako iste vjere."
*Ža Ža Gabor
**"Nemoj se vjenčati radi novca. Uvijek možeš jeftinije da ga pozajmiš."

Tema


Mržnja

1 Citati
*Baruch Spinoza
**"Vidjesmo iz iskustva, da je mržnja prema narodima za Jevreje načelo održanja."
*Buda
**"Nikad se mržnja ne uklanja mržnjom. Samo blagost briše svaku mržnju. To je zakon vječan i nepromjenjiv"
*Charles Bukowski
**"Kad ljubav postane zapovijed, mržnja može postati užitak."
*Friedrich von Schiller
**"Kada mrzim, oduzimam sebi nešto; kada volim, postajem bogatiji za ono što volim. Praštanje je ponovno nalaženje otuđene svojine - mizantropija produženo samoubistvo; egoizam najveća bijeda jednog stvorenja."
*Francis Bacon
**"Strogost rađa strah, ali grubost rađa mržnju."
*Goethe
**"Ko mrzi žene, zapravo je prema njima galantniji od onoga koji ih voli; onaj ih, naime, smatra nesavladivima, a ovaj se još nada da će s njima izići na kraj."
*Henrik Ibsen
**"Koliko je čudno i koliko je ugodno - mrziti."
*Hermann Hesse
**"Mržnja prema samome sebi dovodi do iste stravične osamljenosti i očaja kao i pretjerani egoizam."
**"Patnja zadaje bol samo zato što je se bojiš. Ona te proganja zato što bježiš od nje. Ne moraš bježati, ne moraš je se bojati. Moraš voljeti... Dakle, voli patnju. Nemoj joj se odupirati, nemoj bježati od nje. Okusi kako je ona u dubini slatka, predaj joj se i nemoj je primati s mržnjom. Tvoja mržnja je to što ti nanosi bol i ništa drugo. Patnja nije patnja, smrt nije smrt, ako ih ti ne učiniš time..."
**"Ako nekog mrzimo, onda u njegovom liku mrzimo nešto što je usađeno u nama samima. Ono što nije u nama samima, to nas ne uzbuđuje." (''Demian'')
*Ivo Andrić
**"U zemlji mržnje najviše mrze onoga ko ne umije da mrzi."
*Johann Caspar Lavater
**"Mnoge mrzimo bez razloga, a da ih zavolimo tražimo čvrste razloge."
*Jonathan Swift
**"Mi upravo imamo dovoljno religija da bismo se mrzili, ali ne dovoljno da bismo voljeli jedan drugoga."
*Kahlil Gibran
**"Često sam mrzio u samoodbrani. Ali, da sam bio jači, nikad ne bih pribjegao takvom oružju."
*Katul
** "Mrzim i ljubim. Zašto to činim, možda pitaš?
:: Ne znam, ali osjećam da tako biva i mučim se."
*Kur'an
** "Neka vas mržnja koju prema nekim ljudima nosite nikako ne navede da nepravedni budete! Pravedni budite, to je najbliže čestitosti(...)" (''al-Ma'idah'' 5:8)
*Mahatma Gandhi
**"Ja samog sebe držim za nesposobnog da mrzim bilo koje živo biće na zemlji. Na dugom putu discipline molitve prestao sam prije više od četrdeset godina da mrzim bilo koga. Ja znam da je to veliki zahtijev, ipak ga se pridržavam sa humanošću."
*Martin Luther King, Jr.
**"Mrak ne može protjerati mrak; samo svjetlo to može. Mržnja ne može protjerati mržnju; samo ljubav to može."
*Milan Kundera
**"Kako se može mrziti i istodobno tako lahko prilagoditi onome što mrziš?" (''Identitet'')
*Nedžad Ibrišimović
**Woland: "Mrzi ga, traži ga, ubij ga...! Evo, ja sav ceptim od bijesa, a ti stojiš i buljiš u mene... To je shema utvrđena tisuće godina, zašto iskačeš iz te sheme? Razbiću ti grudni koš, razvaliću njedra tvoje zemlje...! Neka prokulja mržnja i osveta...! Uzvrati!" (''Woland u Sarajevu'')
*Oscar Wilde
**"Mržnja je, sa intelektualnog stajališta, vječita negacija, a posmatrana sa gledišta osjećanja, mržnja je oblik atrofije koji ubija sve osim same sebe."
*Ovidije
**"Zločin je mrziti djevojku koju si jednom volio; takav završetak priliči divljačnim duhovima. Dovoljno je biti ravnodušan: onaj ko mržnjom završava ljubav, ili još voli, ili će mu biti teško prekinuti."
*Ralph Linton
**"Čovjekova mržnja prema dosadi jedan je od najvažnijih pokretača napretka."
*Sokrat
**"Treba više strahovati od ljubavi žene nego od mržnje muškarca!"
*William Shakespeare
**"Ako nekoga mrzi mnogo ljudi, to mora da je dobar čovjek."
**Šajlok: "A ima l' toga koji nešto mrzi,
::A da ne želi to da ubije?" (''Mletački trgovac'', IV,i)
**Basanio: "Ne brusiš nož o đona svoga brus,
::Surovi Jevreju, nego brusiš
::Svoj nož o duše svoje brus; jer nema
::Kovine te, pa čak ni dželatske
::Sjekire nema što bi britka bila
::Upola tako kao mržnja tvoja." (''Mletački trgovac'', IV,i)

Tema


Potčinjenost

1 Citati
*"Od svih Božjih stvorenja, samo se jedno ne može potčiniti i vezati na uzicu. To stvorenje je mačka. Kada bi se čovjek mogao ukrstiti sa mačkom to bi njega unaprijedilo ali bi unazadilo mačku." - Mark Twain

Tema


Čovječanstvo

1 Citati
*Aleksandar Isajevič Solženicin
**"Ja sam već imao priliku da pišem, i ne jednom, da je blagoslovena svaka nacionalna kultura. Da su nacije - boje čovječanstva. Kad bi one iščezle - čovječanstvo bi postalo tako dosadno jednoobrazno kao kad bi svi ljudi imali istu spoljašnost i karakter. Nesumnjivo da je početno stvaranje plemena dio Tvorčeve Zamisli. Za razliku od ostalih ljudskih udruživanja i organizacija - etnos, kao i porodicu, kao i ličnost, nije čovjek izmislio. I etnos nema ništa manje prava na postojanje nego porodica i ličnost." (''Rusija u provaliji'')
*Anatole France
**"Bez obmane bi čovječanstvo umrlo od očaja i dosade."
*Antun Branko Šimić
**"Svi oni koji žele usrećiti čovječanstvo obično su u nečemu nesretni."
*Arthur Schopenhauer
**"Da je čovječanstvo odvajkada bilo razumno, historija ne bi bila dugačka hronika gluposti i zločina."
*Benjamin Franklin
**"Uvijek sam bio uvjeren da prosječno sposoban čovjek može stvoriti velike promjene i postići velike stvari za čovječanstvo, ali pod uvjetom da prvo uradi dobar nacrt."
*Dan poslije sutra
**Jason Evans: "Šta će nam se dogoditi?"
::Jack Hall: "Kako misliš?"
::Jason Evans: "Mislim nama? Civilizaciji? Svima?"
::Jack Hall: "Čovječanstvo je preživjelo posljednje ledeno doba. Sigurno smo sposobni da preživimo ovo. Jedino pitanje je, da li ćemo biti sposobni da učimo iz naših grešaka?"
*Émil Cioran
**"Čovječanstvo se divi samo onima koji ga vode u propast."
*Francis Bacon
**"Bračna ljubav stvara čovječanstvo; prijateljska ga usavršava; ali razuzdana ljubav kvari ga i ponižava."
*Friedrich Nietzsche
**"Ako čovječanstvu nedostaje cilj - nedostaje li i samo čovječanstvo."
*Karl Kraus
**"Čovječanstvo, to su mušterije. Iza zastava i plamena, iza heroja i pomagača, iza svih otadžbina, postavljen je oltar na kojem pobožna nauka krši ruke: Bog je stvorio potrošača."
*William Shakespeare
**"O čuda! Kol'ko je mnogo krasnih bića
::Ovdje! Kako je lijep taj ljudski rod!
::O hrabri novi svijete koji imaš
::Baš takve ljude!" (''Bura'')

Tema


Pitanje

1 Citati
*Bernard Shaw
**"Pitanja na koja je najteže dati odgovor jesu ona čiji je odgovor očigledan."
*Ludwig Wittgenstein
**"6.5 Za odgovor koji se ne može izreći ne može se izreći ni pitanje.
::Zagonetke nema.
::Ako se jedno pitanje uopće može postaviti, onda se na njega može i odgovoriti." (''Tractatus Logico-Philosophicus'')
**"6.52 Osjećamo da, čak ako je dat odgovor na sva moguća naučna pitanja, naši životni problemi još uopće nisu dodirnuti. Naravno, tada više ne ostaje nikakvo pitanje; i upravo to je odgovor.
::6.521 Rješenje problema života vidi se u nestajanju ovog problema. (Nije li to razlog zašto ljudi kojima je nakon dugog sumnjanja postao jasan smisao života, zašto ovi tada nisu mogli reći u čemu je taj smisao.)" (''Ibid.'')
*Oscar Wilde
**"Pitanja nisu nikada indiskretna. Takvi su ponekad odgovori."

Tema


Plemenitost

1 Citati
*Antun Gustav Matoš
**"Dobrota, plemenitost, ljepota, sve propada, ako nije rođeno sa zubima."
*Goethe
**"Mnoga se srca gube u opštem, samo se najplemenitije posvjećuje jednome."
**"Plemenit čovjek privlači plemenite ljude i zna kako će da ih zadrži."
*Konfučije
**"Plemenit je čovjek spreman na pomirenje ali se ne ponižava. Hulja se ponižava ali nije spreman na pomirenje."
*Mark Twain
**"Biti dobar je plemenito. Učiti druge da budu dobri je još plemenitije."
*William Shakespeare
**"Milost je najbolji znak plemenitosti." (''Tit Andronik''))

Tema


Zaljubljenost

1 Citati
*Alberto Moravia
**"Kroz naočale zaljubljenog i nakaza divno izgleda."
*Alfred de Musset
**"Nije se teško zaljubiti, nego je teško znati to reći."
*Brendan Francis Behan
**"Muškarac je već napola zaljubljen u svaku ženu koja ga sluša."
*Denis de Rougemont
**"Biti zaljubljen ne znači nužno i voljeti. Biti zaljubljen je određeno stanje; voljeti je čin. Stanje podnosimo, za čin se odlučujemo."
*Erich Fromm
**"Ljubav, tj. ostajanje u ljubavi, a ne zaljubljenost, je svjestan i odlučan čin volje, umijeće, koje moramo savladati kao svako drugo umijeće, kao umijeće drvodjelstva ili umijeće muzike. I zahtjeva brigu, odgovornost, respekt i znanje."
*George Weinberg
**"Bili ste zaljubljeni; znate kako je to. To je osjećaj ushita, ne samo osobom koju volite, nego svim ljudima, samim sobom, životom. Odjednom svugdje vidite ljepotu i uzbuđenje. Ne bojite se izraziti svoju ljubav strastveno, nježnom riječima i tišinom. Osjećate se jakima, velikodušnima i u potpunosti živima."
*Groucho Marx
**"Tako je zaljubljena u mene da više ništa ne zna. Zato je i zaljubljena u mene."
*Oscar Wilde
**"Čovjek uvijek treba biti zaljubljen. To je razlog zbog kojeg se ne smije ženiti."
**"Kada se neko zaljubi, počne varati samoga sebe, a završava varajući druge."
*Plutarh
**"Duša zaljubljenog čovjeka živi u tuđem tijelu."

Tema


Sluga

1 Citati
*"Čast je luksuz za aristokrate, ali je neophodan za njihove sluge." - G. K. Chesterton
*"Slugo moj dobri i vjerni! U malome bio si mi vjeran, nad mnogijem ću te postaviti; uđi u radost gospodara svojega." - Isus Krist

Tema


Ambicija

1 Citati
*Charles Caleb Colton
**"Ambicija je zapravo pohlepa za moći."
*John Buchan, I. Baron Tweedsmuir
**"Javna je služba kruna karijere i mladim ljudima najvrijednija ambicija. Politika je i dalje najveća i najčasnija pustolovina."
*Konfučije
**"Možete ubiti generala jednoj vojsci, ali ne možete ubiti ambiciju u običnom čovjeku."
*Mark Twain
**"Izbjegavajte one koji omalovažavaju vaše ambicije. To rade samo mali ljudi dok istinski veliki ljudi u vas pobuđuju osjećaj da i vi možete postati veliki."
*Milan Kundera
**"Nije neuspjeh odreći se studija, ono čega sam se tada odrekao bile su ambicije. Odjednom sam bio čovjek bez ambicija. Izgubivši ambicije, odjednom sam se našao na margini svijeta. I što je još gore, nisam imao nikakve želje naći se drugdje. Ustoličio sam se tamo, istina u posvemašnjoj udobnosti. Ali to ne znači da se nisam smjestio na rub pada." (''Identitet'')

Tema


Odgoj

1 Citati
*Goethe
**"Mogla bi se roditi već odgojena djeca ako bi roditelji bili odgojeni."
*Jan Amos Komenský
**"Odgoj koji se sastoji samo na zahtjevima i savjetima a ne na primjerima slab je odgoj."
*Jean-Jacques Rousseau
**"Odgoj je važniji od obrazovanja, odgajati... ni suca ni vojnika, nego čovjeka!"
*Konfučije
** "Tri puta vode do mudrosti: razmišljanje - ono je najplemenitije; odgoj - on je najlakši; iskustvo - ono je najneugodnije."
*Mahatma Gandhi
** "Pravilno vaspitanje sastoji se u tome da se iz svakog izvuče ono što je najbolje."
*Mark Twain
** "Dobar odgoj sastoji se u sakrivanju kako mnogo mislimo o sebi a kako malo o drugima."
*Massimo D'Azeglio
**"Svaki čovjek treba odgajati samoga sebe do posljednjeg dana."

Tema


Religija

1 Citati
*Abul 'Ala Al-Ma'arri
**"Postoje dvije vrste ljudi koji naseljuju Zemlju: Oni sa mozgom, ali bez religije, i oni sa religijom, ali bez mozga."
*Albert Einstein
**"Nauka bez religije je šepava, a religija bez nauke slijepa."
*Anais Nin
**"Kada slijepo prihvatimo religiju, politički sistem ili doslovnu dogmu, postajemo roboti. Tada se prestajemo razvijati"
*Arthur Schopenhauer
**"Religija je štaka za loše državne ustanove."
*Asim Mujkić
**"Opće je poznato da je religija upravo ona ''differentia specifica'' između bosanskohercegovačkih naroda. Ona je postala spasonosna karta koju iz rukava svaki put povlače etnonacionalisti kada žele homogenizirati ‘svoje’ i odstraniti one ‘druge’. Ona je motorna snaga za cijeli ideološki mehanizam političke produkcije naše kulturne različitosti u kojoj se utapaju sve naše individualne i ljudske posebnosti. Zdušno podržavajući domaću etnopolitiku, institucije religije svrstale su se na stranu etnopolitičkih poduzetničkih elita koje predstavljaju apstraktne kolektive nasuprot pojedincu, njegovim ili njenim interesima i egzistenciji, reducirajući ga u njegovoj relevanciji samo na člana kolektiva. Time se pojedinac stavlja izvan dobra i zla, u rezervat prirode u kojem je okret od demosa ka etnosu sasvim očekivan čin. Sloboda, moralnost pa i vjera, trasferiraju se iz individualnosti koja jedino može biti njihov subjekt, na kolektiv, odnosno na oligarhijsku kliku koja za sebe tvrdi, i dobila je za to demokratski mandat, da predstavlja ‘sve svoje’, što u krajnjoj analizi znači ‘nikoga posebno’. Problem nastaje u sljedećem: kolektiv ne može biti subjekt slobode jer narod ne može biti slobodan ako slobodan nije svaki njegov pojedinac; kolektiv ne može biti nosilac morala, jer kolektiv ne može biti subjekt odgovornosti; kolektiv ne može biti niti subjekt vjere." (''Obrazovanje kao proces naturaliziranja etnonacionalne ideologije'')
**"Učiti pak djecu u javnim obrazovnim ustanovama multietničkog društva, osobito u onim predškolskim, vjeronauku, znači učiti ih razlici prema drugome, posebnosti one grupe kojoj su dodijeljeni. To u krajnjem znači suziti im horizont imaginacije iz koga će biti jedino moguće razumijevati svijet i to daleko prije nego su ta djeca u stanju za sebe odabrati svoj svjetonazor. To se zove indoktrinacija. Država jeste dužna štititi elementarna prava i slobode, ali ne i propisivati im sadržaj. Uvoditi vjerski odgoj u javnu obrazovnu instituciju znači propisati i verificirati sadržaj, nastavni plan i program tog predmeta što predstavlja klasični oblik državnog intervencionizma. Oktroiranje svjetonazora kojega verificira država odlika je autoritarnih režima. Dakle, vjeronauka u vrtićima i u školama, ne samo da nema veze s ljudskim pravima i slobodama, već predstavlja njihovu perfidnu redukciju, odnosno, u krajnjem negaciju." (''Ibid.'')
*Blaise Pascal
**"Ljudi nikada ne čine zlo sa toliko entuzijazma i dosljednosti osim kada ga čine iz religijskih ubjeđenja."
*David Hume
**"Općenito govoreći, greške u religiji su opasne; one u filozofiji su samo smiješne." (''Rasprava o ljudskoj prirodi'')
*Goethe
**"Ko ima nauku i umjetnost, ima i religiju. Ko nema to dvoje, ni religije nema."
*Gustav Radbruch
**"Religija znači prevladavanje nevrijednosti - a time nužno u isti mah i prevladavanje vrijednosti, koja se može zamisliti samo kao suprotnost nevrijednosti: vrijednost i nevrijednost postaju jednako ''važne'', pa time i ''nevažne''." (''Filozofija prava'')
**"(...) religija se nalazi s one strane, a priroda s ove strane carstva vrijednosti." (Ibid.)
*John Locke
**"Religija, koja bi nas najviše trebala razlikovati od zvijeri, i koja bi nas posebno trebala uzdizati, kao racionalna bića, iznad divljaka, jeste ono gdje se ljudi često pojavljuju kao najiracionalniji, i nerazboritiji od zvijeri." (''Ogled o ljudskom razumu'')
*Jonathan Swift
**"Mi upravo imamo dovoljno religija da bismo se mrzili, ali ne dovoljno da bismo voljeli jedan drugoga."
*Jovan Dučić
**"Nema ni jedne religije koja nije bezbožno rušila."
*Karl Marx
**"Temelj ireligiozne kritike jest: čovjek stvara religiju, religija ne stvara čovjeka. Religija je, doduše, samosvijest i samoosjećanje čovjeka koji sebe ili još nije stekao ili je sebe već ponovo izgubio [...] Religijska bijeda je jednim dijelom izraz zbiljske bijede, a jednim dijelom protest protiv zbiljske bijede. Religija je uzdah potlačenog stvorenja, duša svijeta bez srca, kao što je i duh bezdušnih prilika. Ona je opijum naroda. Prevladavanje religije kao iluzorne sreće naroda zahtjev je njegove zbiljske sreće. Zahtjev da napusti iluzije o svome stanju jest zahtjev da napusti stanje u kome su iluzije potrebne. Dakle, kritika je religije u klici kritika doline suza čiji je oreol religija. Kritika je potrgala imaginarno cvijeće s lanca ne zato da bi čovjek nosio lanac bez fantazije, bez radosti, nego da bi lanac odbacio i brao živi cvijet. Kritika religije razočarava čovjeka da bi mislio, radio, oblikovao svoju zbiljnost kao razočaran čovjek, kao čovjek koji je došao do razuma, da bi se kretao oko samoga sebe i time oko svog zbiljskog sunca. (''Kritika Hegelove filozofije države i prava'')
**"Religiozni odraz stvarnog svijeta može se izgubiti tek onda kad odnosi praktičnog svakodnevnog života budu iz dana u dan pokazivali ljudima prividno razumne odnose među njima i prema prirodi." (''Kapital'')
**"Čovjek se ''politički'' emancipira od religije na taj način što je iz javnog prava protjeruje u privatno pravo. Ona nije više duh ''države'', gdje se čovjek — iako na ograničen način, pod posebnim oblikom i u posebnoj sferi — ponaša kao rodno biće u zajednici s drugim ljudima, ona je postala duh ''građanskog društva'', sfere egoizma, ''bellum omnium contra omnes''. Ona nije više suština ''zajednice'', nego suština razlike. Ona je postala izraz ''odvajanja'' čovjeka od njegove ''zajednice'', od samoga sebe i od ostalih ljudi — što je ''prvobitno'' i bila. Ona je samo još apstraktno ispovijedanje posebne izopačenosti, ''privatne mušičavosti'', samovolje. Beskonačna rascjepkanost religije, u Sjevernoj Americi npr., daje joj već ''izvana'' oblik sasvim individualne stvari. Ona je potisnuta u sferu privatnih interesa i prognana iz zajednice kao zajednice. Ali ne treba se zavaravati o granici političke emancipacije. Razdvajanje čovjeka na ''javna i privatna čovjeka, premještanje'' religije iz države u građansko društvo, to nije stepen, nego ''dovršenje'' političke emancipacije, koja zbiljsku religioznost čovjeka isto tako ne ukida, kao što niti ne težida je ukine." (''Prilog jevrejskom pitanju'')
*Mustafa Kemal Atatürk
**"Ja nisam vjernik. Ponekad poželim da su sve religije potonule na dno mora. Svaki vladar koji u svom radu traži pomoć vjere običan je slabić. A slabić nije dostojan da bude na čelu države."
*Osho
**"Ne ovisite o posuđenom znanju. To vas samo opterećuje, čini vas teškim, veže vas u lance, zarobljuje riječima, pa potpuno zaboravljate svoja krila i cijelo nebo koje je vaše. Ali okovani u lance religija i crkava i svetih pisama ne možete letjeti preko sunca u daleko plavo nebo; ne možete postati jedno sa svemirom."
*Sigmund Freud
**"Cjelokupna stvar (religija - op.a.) je tako očito infantilna, tako strana realnosti, da je svakome sa prijateljskim odnosom prema čovječnosti bolno i pomisliti da velika većina smrtnika nikada neće biti u mogućnosti da se uzdigne iznad ovog pogleda na život." (''Nelagodnost u kulturi'')
*Vissarion Belinsky
**"U riječima Bog i religija vidim tamu, mrak, lance i bič."
hr:Vjera

Tema


Hrabrost

1 Citati
*André Gide
**"Čovjek ne može da otkrije novi okean ako nema hrabrosti da izgubi iz vida obalu."
*Anica Dobra
**"Nama na ovim prostorima uistinu treba hrabrosti. Razmišljam da li je teže biti društveno hrabar ili lično hrabar. I ne znam kako bih to izmjerila. Sebe smatram povučenom, medijski stidljivom osobom, užasno mi je teško da se društveno ističem na bilo koji način i prije bih rekla da to nikada ne bih bila u stanju." (za ''Blic'')
*Aristotel
**"Hrabrost je vrlina na osnovu koje ljudi u opasnosti čine plemenita djela."
*Francis Bacon
**"Valja imati na umu da je hrabrost uvijek slijepa jer ona ne vidi opasnost i neprilike."
*Friedrich Nietzsche
**"Srce puno hrabrosti i dobrote treba od vremena do vremena nešto opasnosti, inače mu svijet postaje nesnosan."
*Gospodar i ratnik
**"Hrabrost da se uradi nemoguće leži u srcima ljudi." (''reklamna rečenica'')
*Hannah Arendt
**"Hrabrost je nezaobilazna jer u politici nije život, već svijet na kocki." (''Između prošlosti i budućnosti'')
*Immanuel Kant
**"Imaj hrabrosti da se služiš sopstvenim razumum."
*Jean-Paul Sartre
**"Svagda za kukavicu postoji mogućnost da više ne bude kukavica, a za heroja da prestane biti heroj."
*Kahlil Gibran
**"Klonim se ljudi koji misle da je drskost hrabrost, a nježnost kukavnost. A klonim se i onih koji misle da je brbljanje mudrost, a šutnja neznanje."
*Konfučije
**"Human čovjek sigurno će se odlikovati vrlinom junaštva. Ipak, svaki hrabar čovjek treba da se odlikuje humanošću."
*''Kur'an''
**"I ne gubite hrabrost i ne žalostite se; vi ćete pobijediti ako budete pravi vjernici." (''Ali 'Imran'' : 139)
*Perikle
**"Tajna slobode počiva u hrabrosti."

Tema


Predsjednik

1 Citati
*Adolf Hitler
**"Ni u jednom domu zastupnika, ni u jednom senatu nema mjesta glasanju. To su institucije za rad, a ne mašine za glasanje. Pojedini član ima savjetodavni glas, ali nikad odlučujući. Odlučujući glas imaju samo odgovorni predsjednici." (''Moja borba'')
*Mark Twain
**"Samo predsjednici, urednici i ljudi sa pantljičarom imaju pravo da se potpisuju sa ''mi''."
*Napoleon Bonaparta
**"Srce jednog državnika treba da bude u glavi."
*Zaim Muzaferija
**"...prosvjeta nikad nije plaćena prema onome koliko se od nje očekuje da odgaja buduće naše predsjednike i generale."

Tema


Zločin

1 Citati
*Arthur Schopenhauer
**"Da je čovječanstvo odvajkada bilo razumno, historija ne bi bila dugačka hronika gluposti i zločina."
*Bernard Shaw
**" O, vi ste ljudi. Zar vam nije ništa počiniti zločin, ako ga počinite kao džentlmen? Zar je vama svejedno biti ubica, ako ubijete u crvenom kaputu?" - ''Đavolov učenik''
*C. P. Snow
**"Kada razmišljaš o dugoj i mračnoj historiji čovječanstva, naći ćeš da je mnogo više groznih zločina počinjeno u ime poslušnosti nego što je ikada počinjeno u ime pobune."
*Émil Cioran
**"Čovjekova sposobnost da obožava odgovorna je za sve njegove zločine."
*Eshil
**"Vode svih rijeka ne mogu isprati ruke krvave od zločina."
*Hugo Grotius
**"Gledao sam po kršćanskom svijetu, a također i protiv barbarskih naroda sramotnu samovolju u ratovanju: iz neznanih ili ništavnih uzroka pribjegavalo se oružju, koje, kad se jednom već uzelo u ruke, nije poštovalo nikako ni božje ni ljudsko pravo, kao da se jednom zapoviješću dopustila mahnitost za sve zločine." (''O zakonima rata i mira'')
*Jiftah Meiri
**"Istina je jedini način borbe protiv zločina. Osim dokaza da se zločin desio, istina je najmoćnije oružje za borbu da se on nikada ne ponovi."
*Voltaire
**"Historija je samo spisak zločina i nesreća."
**"Ko oprašta zločin, postaje u njemu saučesnik."
*Milorad Dodik
**"Ja znam savršeno dobro šta je bilo, bio je genocid u Srebrenici. To je presudio sud u Haagu i to je nesporna pravna činjenica." ("Centralni dnevnik sa Senadom Hadžifejzovićem", 2007.)
**Ocjenu o genocide mi ne prihvatamo, genocid ne postoji, nije se desio. Postoji zločin, organiozovani, koji se desio i za to treba da se odgovara
**Srbi su jedan korektan i pošten narod koji je u prošlom ratu branio sebe, a pojedinici su u svemu tome učinili zločine za koje trebe da odgovaraju. Tako se dešavalo i na drugim stranama

Tema


Odgovor

1 Citati
*Bernard Shaw
**"Pitanja na koja je najteže dati odgovor jesu ona čiji je odgovor očigledan."
*Ludwig Wittgenstein
**"6.5 Za odgovor koji se ne može izreći ne može se izreći ni pitanje.
::''Zagonetke'' nema.
::Ako se jedno pitanje uopće može postaviti, onda se na njega može i odgovoriti." (''Tractatus Logico-Philosophicus'')
**"6.52 Osjećamo da, čak ako je dat odgovor na sva ''moguća'' naučna pitanja, naši životni problemi još uopće nisu dodirnuti. Naravno, tada više ne ostaje nikakvo pitanje; i upravo to je odgovor.
::6.521 Rješenje problema života vidi se u nestajanju ovog problema. (Nije li to razlog zašto ljudi kojima je nakon dugog sumnjanja postao jasan smisao života, zašto ovi tada nisu mogli reći u čemu je taj smisao.)" (''Ibid.'')
*Oscar Wilde
**"Pitanja nisu nikada indiskretna. Takvi su ponekad odgovori."
*Pablo Picasso
**"Računala su beskorisna. Mogu vam dati samo odgovore."
*Ruth Benedict
**"Problem u životu nije taj što nema nikakvih odgovora, nego taj što ih je previše."
*Walther Rathenau
**"Postavljanje problema znatno je važnije od nalaženja rješenja: u samom pitanju krije se više od odgovora."

Tema


Osveta

1 Citati
*Biblija
**"Ne budi osvetljiv, i ne nosi srdnju na sinove naroda svog; nego ljubi bližnjeg svog kao sebe samog; ja sam Gospod." (''Levitski Zakonik'', 19:18)
*François de La Rochefoucauld
**"Osveta je uvijek posljedica slabosti duše koja ne može da podnese nepravdu."
*Henri Becque
**"Osveta je ipak najsigurniji način da se postigne pravda."
*Honoré de Balzac
**"Muža će najbolje osvetiti ženin ljubavnik."
*Marko Aurelije
**"Onaj koji smijera osvetu čini zlo samom sebi, jer postaje zao."
*Nedžad Ibrišimović
**Woland: "Razbiću ti grudni koš, razvaliću njedra tvoje zemlje...! Neka prokulja mržnja i osveta...! Uzvrati!" (''Woland u Sarajevu'')
*Film ''Oldboy''
**"15 godina utamničenja, pet dana osvete." (''Reklamna rečenica'')
*Panika pod morem
:(''žena postavlja pitanje oko Zissouvog lova na ajkulu'')
**Festivalski direktor (prevodeći): "U krajnjem slučaju to je ugrožena vrsta. Šta bi bila naučna svrha ubistva?"
::Steve Zissou: "Osveta."
*William Shakespeare
**"Da mi bude mamac za ribu: ne zasiti
::li ništa drugo, zasitiće moju osvetu. On se
::bacao blatom na moju čast, izbio mi iz ruku
::pola miliona, smijao se mojim gubicima, isjte-
::rivao sprdnju sa mojim dobicima, rugao se
::mom narodu, kvario mi trgovačke pogodbe,
::tulio žar mojih prijatelja, raspaljivao moje ne-
::prijatelje; a zašto? zato što sam Jevrej. Zar
::Jevrej nema oči? Zar Jevrej nema ruke,
::organe, udove, čula, naklonosti, strasti? Zar
::se ne hrani istim jelima i ne ranjava ga isto
::oružje? Zar nije podložan istim bolestima, i
::zar ga ne iscjeljuju isti lijekovi? Zar mu nije zimi
::hladno, a ljeti vrućina, kao i krišćaninu? Ako
::nas ubodete, zar ne krvarimo? ako nas golicate,
::zar se ne smijemo? ako nas otrujete, zar
::ne umiremo? pa ako nas uvrijedite, zar da se
::ne svetimo? Ako smo u svemu drugom kao i vi,
::hoćemo da smo i u tome. Ako Jevrej uvrijedi
::kršćanina, u čemu je krščaninova skušenost?
::U osveti. A ako krščanin uvrijedi Jevreja,
::u čemu treba da se ispolji njegova trepeljivost
::po kršćanskom uzoru? Pa u osveti. Opačinu, kojoj
::me učite, izvršiću, i to sa svirepošću, jer hoću
::da usavršim ono čemu ste me naučili." (''Mletački trgovac'')

Tema


Vjernost

1 Citati
*Ambrose Bierce
**"Vjernost: vrlina tako dragocjena za one koji su prevareni."
*Ciceron
**"Nema ničeg otmjenijeg i cjenjenijeg od vjernosti. Vjernost i istina najsvjetlija su savršenstva i darovi ljudske duše."
*Jack Balkin
**"Nije slučajno da se vjernost vidi kao osnovna i neupitna norma. Vjernost nije vrlina, već preduvjet. Nije samo dobra stvar, već cilj prakse ustavnog tumačenja. Tvrditi da se tumači Ustav već znači tvrditi da si mu vjeran. Suprotno, tvrditi da nekoga nije briga o vjernosti ne samo da nekoga stavlja u značajno nepovoljan položaj u uvjeravanju drugih u svoju tačku gledišta; ono izvodi iz jezičke igre ustavnog tumačenja. To znači isticanje da neko čini nešto drugo - bila to politička teorija, ekonomija, sociologija, ali zasigurno ne ustavno pravo. Kada kažemo da vjernost nije bitna za nas, mi više ne tumačimo Ustav, mi ga kritikujemo. Uistinu, čak i kada kritikujemo Ustav, mi na neki način nudimo ono za što mi vjerujemo da je vjerno njegovo tumačenje." (''Ustavno iskupljenje'')
*Oscar Wilde
**"Ljudi koji vole samo jednom u životu, u stvari su površni. Ono što oni nazivaju vjernošću, to je lijenost navike ili nedostatak fantazije. Vjernost! U njoj je strast za svojinom. Mnoge stvari bismo odbacili kad se ne bismo bojali da će ih drugi uzeti."
**"Nema na svijetu ničeg poput vjernosti udate žene. To je stvar o kojoj ni jedan oženjeni muškarac ništa ne zna."
*René Descartes
**"Vjernost se dokazuje djelima, a ne riječima."
*Wes Morriston
**"Zašto su ljubav i pravednost i velikodušnost i vjernost dobri? Šta je to u dubini stvarnosti što ih ''čini'' dobrim? Moj vlastiti preferirani odgovor je: ''ništa dalje''. Ako želite, možete reći da su ''oni'' konačni standard dobrote. Šta je to što ''njih'' čini standardom? ''Ništa dalje''. Posjedovanje samih tih karakteristika je dobro po sebi. ''Tačka''. Da li postoji problem s ovim? Postoji li neki razlog da se insistira, tražeći "dublje" odgovore koje samo teizam može da ponudi? / Jasno je da ne postoji. Nije bitno koju priču pričate o ontološkom temelju moralne vrijednosti, morate u nekom trenutku doći do sopstvene ''tačke''. Ako kažete da je ljubav nužno dobra jer Bog nužno postoji i voli, te budući da je ''božija'' moralna priroda konačni standard dobrote, onda možemo pitati šta je to što čini božiju moralnu prirodu konačnim standardom. Ne bi bilo mudro odgovoriti: "Jer ''ona'' uključuje ljubav i pravdu i ostalo", jer bi nas to ograničilo na mali i sasvim neprosvijetljeni krug "objašnjenja". U nekom trenutku, prosto ćete stisnuti i reći: "Jednostavno je tako"." (''God and the Ontological Nature of Morality'')

Tema


Lopov

1 Citati
*Dobar posao u Italiji
**John Bridger: "Znaš Charlie, postoje dvije vrste lopova na svijetu: oni koji kradu da obogate svoje živote, i oni koji kradu da definišu svoje živote. Nemoj biti ovaj drugi. Radi toga češ propustiti ono što je stvarno važno u ovom životu."
*G. K. Chesterton
**"Lopovi poštuju posjede. Oni samo žele da taj posjed postane njihov da ga više mogu cijeniti"
*Goethe
**"Ludaci su najštetniji lopovi! Ukradu vam raspoloženje i vrijeme"
*Honoré de Balzac
**"Lopov počinje time što predstavlja da laž naliči na istinu, a završava time što istina naliči na laž."

Tema


Trud

1 Citati
*"Neprekidan trud, a ne snaga i inteligencija, je ključ da otključamo naše mogućnosti." - Winston Churchill
*"Potrudite se da dobijete ono što volite, jer će vas inače prisiliti da volite ono što dobijete." - Bernard Shaw
*"Svako želi biti neko. Niko se ne želi potruditi oko toga." - Goethe

Tema


Kritika

1 Citati
*Bernard Shaw
**"Kritiku nekog je najpogodnije činiti pred ogledalom."
*Ivan Sergejevič Turgenjev
**"Ja sam spreman složiti se s vama kad mi navedete barem jednu ustanovu u našem suvremenom životu, obiteljskom ili društvenom, koja može podnijeti posvemašnju i nepoštednu kritiku." (''Očevi i djeca'')
*Konstantin Sergejevič Stanislavski
**"Svako može kritizirati, ali samo stručnjak zna hvaliti."
*Pauline Kael
**"Kritika je jedini nezavisni izvor informacije. Ostalo je reklamiranje."
*Ralph Waldo Emerson
**"Kritika ne smije biti zlovoljna i razorna. Goli noževi i čupanje korijenja; kritika mora usmjeravati, poučavati, nadahnjivati."
*Winston Churchill
**"Ne zamjeram kritici čak ni kada se zbog oštrine za neko vrijeme rastaje sa stvarnošću."

Tema


Inteligencija

1 Citati
*Lao Tse
**"Poznavati druge je inteligencija; poznavati sebe je prava mudrost. Kontrola drugih je snaga; kontrola sebe samog je prava moć."
*Winston Churchill
**"Neprekidan trud, a ne snaga i inteligencija, je ključ da otključamo naše mogućnosti."
*Fjodor Dostojevski
**"Ako si se zaputio prema cilju i putem počeo zastajkivati da kamenom gađaš svakoga psa koji zalaje na tebe, nikada nećeš stići na cilj."
*Jorge Luis Borges
**"Ono što ga je zadivilo (znam) nije bila ljepota svega toga, već nešto što bi zadivilo i nas kao neki složeni mehanizam čiju funkciju ne znamo, ali naziremo da se u njegovoj shemi krije besmrtna inteligencija." (''Priča o ratniku i zatvorenici'')

Tema


Neuspjeh

1 Citati
*Bill Cosby
**"Ne znam ključ za uspjeh, ali ključ za neuspjeh je kada pokušavamo svakoga zadovoljiti."
*Cindy Crawford
**"Neuspjeh je sve ono što niste ni pokušali"
*Gustave Flaubert
**"Ništa tako ne ponizuje čovjeka koliko to što vidi da budale uspijevaju u stvarima u kojima je on doživio neuspjeh."
*Lao Tse
**"Ako si pažljiv na kraju kao na početku, spriječit ćeš neuspjeh."
*Margaret Thatcher
**"Neuspjeh? Takva mogućnost uopće ne postoji"
*Thomas Alva Edison
**"Nemir je nezadovoljstvo, a nezadovoljstvo je prvi korak ka napretku. Pokažite mi sasvim zadovoljna čovjeka i pokazat ću vam neuspjeh."
*Winston Churchill
**"Uspjeti znači prihvaćati neuspjeh za neuspjehom ne gubeći entuzijazam."

Tema


Kukavičluk

1 Citati
*Albert Camus
**"Onaj koji očajava zbog događaja je kukavica, ali onaj koji se uzda u ljudsku sudbinu je budala."
*Fernandel
**"Ko prizna da je kukavica taj je hrabar."
*George Farquhar
**"Samo kukavice se usuđuju uvrijediti ženu."
*Jean-Paul Sartre
**"Svagda za kukavicu postoji mogućnost da više ne bude kukavica, a za heroja da prestane biti heroj."
*Jovan Dučić
**"Čovjek koji nije hrabar ne može biti ni pošten, jer za poštenje su potrebne žrtve kakve kukavica ne umije da podnese, a potrebna je i velikodušnost koju on ne može razumijeti."
**"Ljudi koji mrze to su najpre glupaci, zatim kukavice, ali nikad heroji."
*Kahlil Gibran
**"Klonim se ljudi koji misle da je drskost hrabrost, a nježnost kukavnost. A klonim se i onih koji misle da je brbljanje mudrost, a šutnja neznanje."
*Mahatma Gandhi
**"Tamo gdje se mora birati između kukavičluka i nasilja, ja sam za nasilje."
*Mark Twain
**"Postoji nekoliko dobrih načina kako ćemo se odbraniti od iskušenja, ali najsigurniji je kukavičluk."
*Paulo Coelho
**"Sigurno je lakše otrpjeti uvredu ne uzvrativši je, nego skupiti hrabrost da uđeš u sukob s jačim, uvijek možemo reći da nas bačeni kamen nije pogodio, a tek noću-dok supružnik ili sustanar spava-tek noću potajice oplakati naš kukavičluk." (''Demon i gospođica Prym'')
*Ugo Foscolo
**"Nije kukavica čovjek koga nosi nesavladiv vir velike rijeke, nego onaj koji - iako ima snage da se spasi - to ne iskoristi."
**"Zar je ovaj kukavica jer je klonuo, dok je onaj koji trpi heroj? Međutim je ljubav prema životu tako jaka da se prvi više borio da ne bi klonuo nego drugi da bi trpio."

Tema


Mačka

1 Citati
*Film ''Mačke i psi''
**Gs. Tinkles: "Mačke su zakon!"
*Mark Twain
**"Od svih Božjih stvorenja, samo se jedno ne može potčiniti i vezati na uzicu. To stvorenje je mačka. Kada bi se čovjek mogao ukrstiti sa mačkom to bi njega unaprijedilo ali bi unazadilo mačku."
**"- Slušaj, Jime, govori li mačka kao što govorimo mi?
::- Ne, mačka ne govori.
::- Dobro, a krava?
::- Ne, ni krava ne govori.
::- A govori li mačka kao krava, ili krava kao mačka?
::- Ne, ne govori.
::- Prirodno je i pravo da svaka od njih govori drugačije, je li?
::- Razumije se.
::- I zar onda nije prirodno i pravo da mačka i krava govore drugačije nego mi?
::- Sasvim je tako.
::- Dobro, a zašto onda ne bi bilo prirodno i pravo ako jedan Francuz govori drugačije nego mi? Odgovori mi na to!
::- Je li mačka isto što i čovjek, Huck?
::- Nije.
::- Dobro, onda mačka i ne može da govori kao čovjek. Je li krava isto što i čovjek! - je li krava isto što i mačka?
::- Ne, ona nije ni jedno ni drugo.
::- Dobro, onda krava ne može da govori ni kao čovjek ni kao mačka. A je li Francuz čovjek?
::- Jeste.
::- E lijepo! Zašto onda ne govori kao čovjek? Dovraga! Reci ti meni to." (''Doživljaji Huckleberry Finna'')
*Muhammed
**"Neka žena je kažnjena zbog mačke zato što ju je zatvorila i nije je pustila dok nije uginula. Zbog toga je ušla u ''Vatru''. Nije je nahranila niti napojila kada ju je zatvorila niti ju je pustila da jede insekte i životinje sa zemlje." (''Muslimova zbirka hadisa'', 1503.)

Životinje Tema


Čast

1 Citati
*Arthur Schopenhauer
**"Čast je, objektivno gledano, mišljenje drugih o nama, a subjektivno, naš strah od tog mišljenja."
*Anton Pavlovič Čehov
**"Čast se ne može oduzeti, ona se može samo izgubiti."
*Gracian
**"Ništa ne može tako probuditi častoljublje kao zvuk tuđe slave."
*G. K. Chesterton
**"Čast je luksuz za aristokrate, ali je neophodan za njihove sluge."
*Georges Clemenceau
**"Čast onima koji ne obaraju oči pred sudbinom."
*Katharine Hepburn
**"Želite li zadržati neokaljanu čast, ne smijete se srozati na prljave postupke. Učinite li to jednom, sljedeći put srozat ćete se mnogo lakše."
*Marcel Pagnol
**"Čast je poput šibice, može se iskoristiti samo jednom."
*Meša Selimović
**"Ništa nemam osim uvjerenja da sam častan, ako i to izgubim, biću ruševina." (''Derviš i smrt'')
*Nicolas Boileau
**"Čast je kao otok strmenit, kao litica bez žala; ko s njega jednom siđe, ne može više da se vrati."
*Ovidije
**"Naše je doba odista zlatno: po zlatu dolazi i najviša čast, zlatom se stječe ljubav. Da i ti sam, Homere, dođeš - svim muzama praćen - a ne doneseš ništa, ići ćeš i ti, Homere, van."
*Voltaire
**"Čast je dijamant na prstenu kreposti."
**"Malo je izgubljeno, ako je čast spašena."
*Winston Churchill
**"Lijepo je biti častan, ali je vrlo važno biti u pravu."

Tema


Neprijateljstvo

1 Citati
*Baltasar Gracián y Morales
**"Mudrome više koriste neprijatelji, nego ludome prijatelji."
*Benjamin Franklin
**"Volite svoje neprijatelje, jer vam oni ukazuju na vaše pogreške."
*Đorđe Balašević,
**"Ime mi je Đorđe Balašević. Prijatelji me, uglavnom zovu Đole. Neprijatelji me ne zovu. Ali ne zovem ni ja njih. Pa ko duže izdrži..." (''Tri posleratna druga'')
*Ezop
**"Da bi vidjeli neprijateljevu propast, neki su spremni i na vlastitu."
*Goethe
**"Podcjenjivati neprijatelja prije smrti je glupost, poslije pobjede podlost."
*Jean de La Fontaine
**"Ništa nije tako opasno kao prijatelj neznalica; više bi vrijedio pametan neprijatelj."
*John F. Kennedy
**"Oprostite neprijateljima, ali nikad nemojte zaboraviti njihova imena."
*Maksim Gorki
**"Ne može se biti neprijatelj vatre samo zato što ona ponekad opeče, valja se sjetiti da ona uvijek grije."
*Mark Twain
**"Potrebni su ti i neprijatelj i prijatelj da te rane u srce; jedan da te kleveće, a drugi da ti to javi."
*Martin Luther King, Jr.
**"Ako volite svoje neprijatelje, otkrit ćete da duboko u korijenima ljubavi leži snaga oslobođenja."
**"Na kraju nećemo pamtiti riječi naših neprijatelja, već šutnju naših prijatelja."
*Muhammed
**"O ljudi, nemojte željeti sukob sa neprijateljem. Tražite od Allaha zaštitu. Kada se sukobite s njim, budite strpljivi! Znajte da je Džennet pod sjenama sablji." (''Muslimova zbirka hadisa'', 1126.)
*Napoléon Bonaparte
**"Ne prekidaj neprijatelja dok čini pogrešku"
*Norodom Sihanuk
**"Beskrajno mudri Kinezi naučili su me da treba znati izabrati između glavnog neprijatelja i sporednog neprijatelja."
*Oscar Wilde
**"Neprijateljima treba neprekidno opraštati, jer je upravo to ono što ih najviše ljuti."
*Periander
**"Kad govoriš o svom neprijatelju ne zaboravi da bi mu jednog dana mogao postati prijatelj."
*Stanisław Jerzy Lec
**"Kad bi se čovjek mogao roditi tek poslije smrti svojih neprijatelja."

Tema


Govor

1 Citati
*Antoine de Saint-Exupéry
**"Govor je izvor svih nesporazuma." (''Mali princ'')
*Charles Caleb Colton
**"Kad nemaš ništa za reći, ne govori."
*Hannah Arendt
**"Život bez govora i bez djelovanja [...] bukvalno je mrtav za svijet; prestao je biti život čovjeka jer se više ne proživljava među ljudima. / Sa riječju i djelom mi se umetamo u ljudski svijet, i to umetanje je poput drugog rođenja, u kojem mi potvrđujemo i preuzimamo na sebe golu činjenicu našeg izvornog fizičkog izgleda. To umetanje nije prisiljeno na nas nuždom [...] i nije podstaknuto korisnošću [...] Možda je stimulirano prisustvom drugih čijem se društvu želimo priključiti, ali nikada nije uslovljeno njima; njegov impuls proizilazi iz početka koji je došao na svijet kada smo rođeni i kojem odgovaramo počinjanjem nečeg novog na našu sopstvenu inicijativu." (''Ljudsko stanje'')
*John Maxwell Coetzee
**"Michaels, ''govori'' (...) Uvidjet ćeš koliko je lahko govoriti, samo ''govori''. Slušaj me, slušaj s kakvom lahkoćom ovu sobu ispunjavam riječima. Poznajem ljude koji mogu govoriti cijele dane da se ne umore, koji riječima mogu ispuniti svjetove (...) Čovječe, pruži sebi malo tvarnosti, jer ćeš proći kroz život potpuno neprimijećen. Bit ćeš samo broj u retku, kad će na kraju rata naveliko zbrajati kako bi izračunali razlike, i ništa više. A ne želiš biti jedan od nestalih, nije li tako? Želiš živjeti, zar ne? Pa onda, govori, neka se čuje i tvoj glas, ispričaj svoju priču! Slušamo te!" (''Život i doba Michaela K.'')
**"Po njegovom mišljenju, koje čuva za sebe, porijeklo govora leži u pjesmi, a porijeklo pjesme u nužnosti da se zvukom ispuni prevelika i praznjikava ljudska duša." (''Sramota'')
*Pauline Frederick
**"Kada muškarac ustane da govori, ljudi ga obično prvo slušaju pa tek onda gledaju. Kod žena je drugačije. Njih prvo ljudi pogledaju, pa ako im se svidi to što vide, tek onda slušaju."
*Seneka
**"Velika je stvar znati pravo vrijeme govora i šutnje."
*William Shakespeare
**"Ne pokazuj sve što imaš, niti govori sve što znaš."
*Winston Churchill
**"Govor bi trebao biti poput ženske suknje: dovoljno dugačak da bi pokrio temu, a dovoljno kratak da bi bilo zanimljivo."

Tema


Žalost

1 Citati
*Epiktet
**"Ne žalosti čovjeka siromaštvo, već želja."
*Marko Aurelije
**"Nije vrijedno da samoga sebe ražalostim upravo ja koji nikada nisam želio ražalostiti svoga bližnjega."
*Kahlil Gibran
**"Što ti je veća radost ili žalost, to ti je manji svijet u očima."
*Peter Rosegger
**"Ako si žalostan, započni ljubiti i odmah ćeš se osjećati bolje."

Tema


Historija

1 Citati
*Albert Camus
**"Znam da velike historijske tragedije često fasciniraju ljude približavanjem užasa. Paralizovani, oni ne mogu srediti svoje misli da učine nešto već čekaju. Dok tako čekaju, jednog dana čudovište Gorgon ih proždere. Ali ja bih želio da vas ubijedim da čini mogu biti razbijene, da je to samo iluzija nemoći, da je snaga srca, inteligencije i hrabrosti dovoljna da zaustavi sudbinu i ponekad je preokrene."
*Alberto Moravia
**"Pisanje historije liči na servis za pranje rublja – ona se često otuda vraća prljavija nego što je bila."
*Aleksandar Hemon
**"O ratu treba govoriti historija. To što je moja situacija uvezana s kolektivnim iskustvom, dio je neke jave. Ali, moja slika je individualna. Nikoga ne predstavljam... Novinar treba govoriti istinu o životu, historičari trebaju govoriti istinu, političari također. A, pisac može maštati." (za ''Večernje novosti'')
*Alfred Rosenberg
**"Historija i zadatak budućnosti ne znače više borbu klase protiv klase ili borbu crkvenih dogmi protiv crkvenih dogmi, nego borbu između krvi i krvi, rase i rase, naroda i naroda."
*Arthur Schopenhauer
**"Da je čovječanstvo odvajkada bilo razumno, historija ne bi bila dugačka hronika gluposti i zločina."
*Bernard Shaw
**"Šta će reći historija? Historija će, gospodine, lagati kao i obično."
*C. P. Snow
**"Kada razmišljaš o dugoj i mračnoj historiji čovječanstva, naći ćeš da je mnogo više groznih zločina počinjeno u ime poslušnosti nego što je ikada počinjeno u ime pobune."
*Carlo Bini
**"Historija je proročica koja je na iskrena pitanja uvjek davala isti odgovor: da niste potlačeni, bili biste tlačitelji."
*Friedrich Ratzel
**"Filozofija historije ljudske rase, dostojna svojega imena, mora započeti s nebesima te sići na zemlju, mora biti ispunjena s uvjerenjem da je čitavo postojanje jedno—jedinstveno shvaćanje utemeljeno od početka do kraja na jednom identičnom zakonu."
*Haile Selassie
**"Kroz historiju nepokretni su bili oni koji su mogli djelovati; ravnodušni oni koji su trebali više znati; nijem glas pravde kad je bio najvažniji; sve to omogućilo je zlu da pobjedi."
*Hegel
**"Historija ima tendenciju da se ponavlja: prvi puta kao tragedija, drugi puta kao farsa."
**"Historija svijeta je napredovanje svijesti o slobodi."
**"Ono čemu nas uči historija je da se iz historije nikad ništa nije naučilo. Zato se historija stalno ponavlja."
*Jack Balkin
**"[S]ukob može nastati između pravnih i historijskih sudova o istini. Historičari imaju određeni skup profesionanih konvencija o dobrom i lošem historijskom pisanju i dobrim i lošim argumentima. Ali ovi obziri mogu biti sukobljeni sa interesima pravnika koji su zainteresovani za pozivanje na historiju i historijske studija za svrhe pravnog argumenta. Historičari mogu željeti da usložnje stvari; pravnici ih mogu željeti pojednostaviti. Historičari bi mogli htjeti naći istinu u višestrukim trendovima i perspektivama; pravnici bi mogli željeti relativno jasan odgovor koji bi mogao biti prizvan da riješi pravno pitanje. Historičari bi se mogli opirati anahronizmima i maštovitim apstrakcijama; pravnici bi mogli prihvatiti obje stvari." (''The Proliferation of Legal Truth'')
*Jorge Luis Borges
**"Možda je sveopća historija historija nekoliko metafora." (''Pascalova kugla'')
**"Možda je sveopća historija historija različite intonacije nekoliko metafora." (Ibid.)
*Joseph Kanon
**"Kada je eksplidirala prva atomska bomba, historija se zauvijek promijenila. Ja mislim, prema tom osjećaju da je na taj način otkriće holokausta utjecalo na moral čovječanstva - sve što smo mi mislili i znali o civilizovanom svijetu bilo je izgubljeno u vazduhu i mi smo morali da preispitamo naše pretpostavke." (za ''Vijesti'')
*Maya Angelou
**"Bez obzira na svu bol koju izaziva, historija ne može biti poništena, ali ako joj se pristupi hrabro ne mora biti ponovljena."
*Thomas Stearns Eliot
**"Historija ima mnogo lukavih prolaza, izmišljenih hodnika
::I izlazaka, pogrešno vodi s ambicijama šaptavim
::Vodi nas, sujetama nas vodi (...)" (''Gerontion'')
*Voltaire
**"Historija je samo spisak zločina i nesreća."
**"Najfilozofskija strana historije je u tome što nas upoznaje sa ljudskom glupošću."

Tema Historija


Cvijet

1 Citati
*Jorge Luis Borges
**"(...) vraća se osijedjelih zalizaka i donosi iz budućnosti uveo cvijet. To je druga verzija Coleridgeove slike. Nevjerovatniji od rajskoj cvijeta ili cvijeta iz sna jest budući cvijet, protuuslovni cvijet čiji atomi sad zauzimaju druga mjesta i još se nisu povezali." (''Coleridgeov cvijet'')
*Phil Bosmans
**"Cvijet treba sunce da postane cvijet, čovjek ljubav da postane čovjek."
*Rabindranath Tagore
**"Cvijet sa tugom gubi latice, ali umjesto njih s radošću očekuje plod."
*Victor Hugo
**"Ako si čovjek - vodi ljubav, ako si cvijet - budi mimoza."

Tema


Nebo

1 Citati
*Jakob Wassermann
**"Dvije su stvari koje nas čuvaju pred očajem, samo dvije stvari: zvjezdano nebo i umjetnost."
*Lao Tse
**"Svijet možemo upoznati a da i ne otvorimo vrata. Smisao neba možemo dokučiti a da i ne pogledamo kroz prozor."
*Ovidije
**"Bog je čovjeku podario uspravan položaj kako bi mogao promatrati nebo i podizati pogled prema zvijezdama."
*Victor Hugo
**"Mi smo oboje tako blizu neba, gospođo. Vi zato što ste lijepi, ja - zato što sam star."

Tema


Zloba

1 Citati
*Ezop
**"Zloba je neukrotiva, pa i onda kada joj učinite najveće dobročinstvo."
**"Zlobnik može promijeniti izgled, ali ćud nikada."
*Horacije
**"Ko kleveće odsutnog prijatelja, zloban je."
*Richard Sheridan
**"Duhovitost pomiješana sa zlobom ne vrijedi ništa."
*Seneka
**"Zloba sama ispije najveći dio svoga otrova."

Tema


Grijeh

1 Citati
*Biblija
**"I svaki svećenik svaki dan služi i iste žrtve mnogo
::puta prinosi, koje nikad ne mogu oduzeti grijeha;" (''Poslanica Hebrejima'', 10:11)
*Blaise Pascal
**"Postoje samo dvije vrste ljudi: s jedne strane pravednici koji se smatraju griješnicima, a s druge griješnici koji se smatraju pravednicima."
*Henry David Thoreau
**"Ne možemo bez svojih grijeha; oni su glavni put naše vrline."
*Hermann Hesse
**"Svaki grijeh već u sebi nosi milost, sva mala djeca imaju u sebi već starca, sva dojenčad smrt, svi umirući vječni život." (''Siddhartha'')
*Isabel Allende
**"U molitvi i naporima naći ćete utjehu za grijehe. Nisam ovdje da liječim zdrave, nego da pazim bolesne." (''Eva Luna'')
*Mistična rijeka (film)
**"Mi pokopavamo naše grijehe, mi ih pročišćavamo" (''reklamna rečenica'')
*Muhammed
**"Muslimanu je dužnost da sluša i pokorava se, i u onome što voli i u onome što prezire, sve dok se ne naredi grijeh. kada se naredi grijeh, onda nema ni slušanja ni pokoravanja." (''Muslimova zbirka hadisa'', 1226.)
*Oscar Wilde
**"Ništa nije grijeh osim gluposti."
*Victor Hugo
**"Sve što je zemaljsko, podložno je grijehu. Grijeh nosi svijet." (''Jadnici'')
*William Shakespeare
**"Čovjek sam protiv koga više su
::Griješili nego što griješio je sam." (''Kralj Lir'')
*Elvan Gazdić
**" Ako Bog prašta grijehe čovjeku koji plače, lije suze, ja bih da plačem čitav život..."

Tema


Nevolja

1 Citati
*Arthur Schopenhauer
**"Budala trči za užicima života i shvata da je prevarena. Mudrac izbjegava nevolje."
*Biblija
**"Zato ću se i ja smijati vašoj nevolji, rugaću se kad
::dođe čega se bojite;
::Kad kao pustoš dođe čega se bojite, i pogibao vaša
::kao oluja kad dođe, kad navali na vas nevolja i muka." (''Poslovice'', 1:26)
*Branko Ćopić
**"Gdje su među ljudima granice? Nema u čovjeku ni Vlaha ni Turčina. Postoji samo golema ljudska bijeda i nevolja. Jednako i vlaška i turska."
*Epiktet
**"Ko se miri s nevoljom, mudrac je, i sposoban shvatiti božju volju."
*Erica Jong
**"Prava nevolja sa ženama jeste što one same stalno pokušavaju da se prilagode muškim teorijama o ženama."
*Ezop
**"Pravi se prijatelji u nevolji poznaju."
*Goethe
**"Samo nas nedaće života uče da cijenimo dobar život."
*Ivan Sergejevič Turgenjev
**"Nevolja brzo stari."
*Kahlil Gibran
**"Kad povjeriš svoju nevolju susjedu, daruješ mu dio svojega srca. Ako je u njega velika duša, zahvaljuje ti; a ako je malena, omalovažava te."
*Mehmed Meša Selimović
**"Nevolja uvijek izgleda veća kad je sama." (''Magla i mjesečina'')

Tema


Krepost

1 Citati
*Niccoló Tommaseo
**"Gdje nema jednakosti, nema ni kreposti."
*Friedrich Nietzsche
**"I nikakvo zlo ne raste ubuduće iz tebe, osim zla koje raste iz borbe tvojih kreposti"
**"Čovjek je nešto što mora biti prevladano: i zato trebaš ljubiti svoje kreposti- jer od njih ćeš propasti"

Tema


Porok

1 Citati
*Bernard Shaw
**"Vrlina se ne sastoji toliko u uzdržavanju od poroka, koliko u nemanju želje za njima."
*Elizabeth Taylor
**"Problem sa ljudima koji nemaju nijedan porok je upravo činjenica da isti ti posjeduju veoma nezgodne vrline"
*Fjodor Dostojevski
**"Ja imam namjeru da što duže poživim na svijetu... I u poroku svome hoću da do kraja živim, to da znate. U poroku je slađe: svi ga grde, a svi potajno u njemu uživaju." (''Braća Karamazovi'')
*Gotthold Ephraim Lessing
**"Ljubomora je vrsta zavisti, a zavist je mali, niski porok, koji ne poznaje drugo zadovoljenje negoli potpuno uništenje svog predmeta."
*Henry David Thoreau
**"Mi smo dvosjekli mačevi: svaki put kad oštrimo svoju vrlinu, brusi se i naš porok."
*Jean-Jacques Rousseau
**"Unositi tajnost u neki čin, prvi je korak prema poroku."
*Seneka
**"Poroci se nauče i bez učitelja."
**"Porok ne stvara vrijeme, nego čovjek."

Tema


Običaj

1 Citati
*Carl Wellman
**"Ustavne konvencije su običajni načini djelovanja od zvaničnika u pravnom sistemu, koje se općenito uzimaju kao moralno, ali ne nužno i pravno, zahtjevane. Iako kao način funkcionisanja, one su nepisana pravila, one se mogu svesti u pisanje od strane naučnika koji opisuju neki sistem ustavnog prava, u tvrdnje koje čine članovi vlade, ili čak kada se ističu u zakonima. Ipak, nema kanoničkih formulacija ustavnih konvencija kao takvih tako da ne sačinjavaju pravno autoritativne tekstove pravnog sistema [...] Međutim, oni su pravila društvene prakse i kao takva čine suštinski dio ustavnog prava kao stvarnog prava, jer regulišu vršenje pravnih ovlaštenja zvaničnika koji primjenjuju tekstove koji su pravno autoritativni. Oni tipično ograničavaju diskreciju zvaničnika u vršenju široko postavljenih ovlaštenja dodjeljenih im kroz pravne tekstove ustavnog prava." (''Ustavna prava'')
*Friedrich Nietzsche
**"U stvarima gdje ne zapovijeda nikakav stari običaj nema ćudorednosti; a što je život manje određen starim običajima, to je manje okružje ćudorednosti." (''Misli o moralnim predrasudama'')
**"Stari običaj je viši autoritet kojem se čovjek pokorava ne zato što zapovijeda nešto za nas korisno nego stoga što zapovijeda." (Ibid.)
*Gustav Radbruch
**"Običaj se ne može koordinirati s drugim kulturnim pojmovima, on nema svoje mjesto u sistemu kulturnih pojmova [on se] prema pravu i moralu ne nalazi u sistematskom, nego Historijskom odnosu. On predstavlja zajednički prethodni oblik u kome su pravo i moral sadržani još nerazvijeni i nerazdijeljeni..." (''Filozofija prava'')
**"Suprotno 'starom dobrom običaju', 'fini običaj' više nije narodni običaj, nego staleški običaj; običaj je bio 'seoski', pristojnost je 'gradski običaj'; običaj je bio 'seljački', učtivost je 'dvorski običaj'; običaj je bio stvar 'zajednice', konvencija je stvar 'društva' ili, bolje reći, 'visokog društva' (građanskog društva). Običaj je spajao narod, konvencija ga razdvaja. Konvencija je izraz za volju i sposobnost čovjeka da bude smatran pripadnikom određenog višeg društvenog sloja, masonski pozdrav posvećenih, koji se odmah mijenja čim neposvećeni saznaju za njega i upotrijebe ga." (Ibid.)
*John Gardner
**"Stvaranje običajnog prava zahtjeva višestruko djelovanje od višestrukih činilaca. Mora postojati široko rasprostranjena konvergencija djelovanja prije nego što budemo imali običaj, i stoga prije nego što budemo imali običajno pravo. Ono što se ne zahtijeva jeste bilo kakva vrsta zajedničke agencije, bilo kakva vrsta timskog rada po modelu orkestra ili parlamenta. Zajednička agencija je moguća samo kada su njegovi učesnici svjesni djelovanja drugih, i kada namjeravaju da njihova djelovanja doprinesu istom projektu kao djelovanja drugih. U slučaju parlamenta, to je način na koji namjera da se stvori pravo dobija svoj oblik: različiti članovi i zvaničnici parlamenta ne hodaju zajedno predvorjima parlamenta sasvim slučajno. Oni to čine sa sviješću da to drugi čine i namjeravaju da njihova djelovanja doprinesu, zajedno sa djelovanjima drugih, u stvaranju prava. Običaj je drugačiji. Učesnici u običaju, kako kažemo, nekada djeluju sa namjerom da slijede društveno pravilo (da učine gotovu stvar). Ali njihove namjere nisu zajedničke namjere. One su samo namjere u zajednici. One ne zahtijevaju međusobnu svijest, niti namjeru da se učestvuje u zajedničkom projektu. I ponekad - kada je običaj konstituiran društvenom navikom - čak se ni namjera u zajednici ne zahtijeva. Dovoljno je da se ponašanje konvergira, ne bitno koji su razlozi [...] [H]artova poenta je bila u tome da je drugačija vrsta prava potrebna prije nego što je zakonodavno pravo moguće. Ono je potrebno da stvori pravne institucije tog tipa da može donositi nedelegirano zakonodavstvo. To običajno pravo nije djelovanje mnogih koji rade kao jedan. To je rad mnogih koji djeluju kao mnogi. Oni stvaraju novo pravo kolektivno kao slučajnu nuspojavu njihovih pojedinačnih napora da slijede pravo kako jeste. Svako namjerava u svom slučaju da slijedi pravilo priznanja, ne da ga promijeni." (''Pravo kao skok u vjeru'')
*Rabindranath Tagore
**"(...) Gdje se bistra struja razuma ne gubi u pustoj pješčari mrtvih običaja (...)" (''Gitandžali'')
*Vaso Pelagić
**"Pravedne i nepravedne uredbe, pametni i budalasti običaji zavise od pameti ili od gluposti ljudskoga društva."

Tema


Lijenost

1 Citati
*Benjamin Franklin
**"Lijenost tako polako korača, da je siromaštvo brzo stigne."
*Isabel Allende
**"Ako razborito ljenčarim, mogu cijeli dan provesti a da ništa ne uradim." (''Eva Luna'')
*Sokrat
**"Ljenjivci nisu samo oni koji ne rade, već i oni koji mogu da rade bolje."

Tema


Činjenica

1 Citati
*Bernard Jackson
**"[P]ostoji različita koncepcija odnosa između činjenica koje su se dogodile u društvenom svijetu i dokaza takvih činjenica u sudu prava. Laik je puno više zainteresovan za ontološke, radije nego kognitivne tvrdnje, i pretpostavlja da je drugo funkcija prvog: ili je okrivljeni to učinio, ili nije; presuda "nije kriv" uobičajeno se uzima da znači da to nije učinio, i stoga se razumije kao dokaz nevinosti. Ovo pretpostavlja (ne nerazumno, iz tačke gledišta laika) da pravni sistem teži i da ima sposobnost da dokaže istinske činjenice (činjenice u stvarnom svijetu) u gotovo istom smislu u kojem biolog može pobrojati noge na stonozi. Pravnici vide stvari drugačije. Ne iznenađuje da iz tačke gledišta njihovog profesionalnog interesa, oni su više zainteresovani u kognitivne, radije nego ontološke strukture, i pretpostavljaju da je drugo funkcija prvog: istina koja se može dokazati u krivičnom slučaju je funkcija kriterija dokaza koji se koriste unutar krivičnog slučaja - u engleskom krivičnom pravu, dokaz "van razumne sumnje". Ako su ti kriteriji različiti od laičkih kriterija istine (kao što, zaista, i jesu, jer društveni sudovi krivice i nevinosti nisu zavisini od dokaza van razumne sumnje), onda slijedi da "nije kriv" u pravnom smislu ne znači nužno "nije kriv" u laičkom ili narodnom (ili čak faktičkom) smislu." (''Truth or Proof?: The Criminal Verdict'')
*John Searle
**"Najjednostavniji test za provjeru da li je fenomen ili činjenica istinski institucionalna jeste da se upitamo: ‘Da li njeno postojanje implicira deontička ovlaštenja, ovlaštenja poput prava, dužnosti, obligacija, zahtjeva, i autorizacija?’ Postoje (nekodificirana) prava i dužnosti prijateljstva i večera, isto kao što postoje (kodificirana) prava i dužnosti građanstva i zaposljenja. Postoje deontologije bez institucionalnih činjenica (ja sam, na primjer, pod moralnom dužnošću da pomognem ljudima koji su u hitnoj potrebi i kojima mogu pomoći), ali ne postoje institucionalne činjenice bez nekog oblika deontologije." (''Stvaranje društvenog svijeta'')
**"Institucija i institucionalne činjenice unutar institucije zahtijevaju kontinuirano priznanje ili prihvatanje jer postoje samo onoliko dugo koliko su tako priznate ili prihvaćene. Jedan znak priznanja ili prihvatanja je kontinuirano korištenje institucije ili institucionalnih činjenica, i ovo zahtijeva korištenje odgovarajućeg vokabulara. Prihvatanje ne mora imati oblik izričitog govornog čina i može se kretati od entuzijastičnog odobrenja do zlovoljne saglasnosti. To je razlog zbog čega često koristim izraz ‘priznavanje ili pristanak’ da označim činjenicu da ne mislim implicirati odobrenje specificiranjem odnosa kojeg institucije ili institucionačne činjenice zahtijevaju za svoje kontinuirano postojanje. Priznanje u obliku govornih činova funkcioniraju kao Deklaracije, čak i kada govorni činovi nisu u obliku Deklaracija. Kontinuiranim korištenjem riječnika statusnih funkcija mi osnažujemo statusne funkcije. Za razliku od košulja i cipela, institucije se ne troše sa kontinuiranim korištenjem. Za razliku od toga, kontinuirano korištenje institucija poput braka, privatnog vlasništva, i novca ojačavaju institucije, ali ‘korištenje’ zahtijeva govor, i taj govor funkcioniše da održi i ojača kako instituciju, tako i institucionalne činjenice unutar institucije." (''Ibid.'')
**"Performativno stvaranje lingvističkih institucionalnih činjenica je dosta različito od performativnog stvaranja nelingvističkih institucionalnih činjenica. Zašto? Treba primijetiti da u slučaju prekida zasjedanja, proglašenja rata ili razvođenja, treba nam nešto pored značenja rečenice. Pored konvencija koje stvaraju značenje, treba nam konvencija ili pravilo takvo da se izričaj te rečenice od odgovarajuće osobe ubraja kao prekid zasjedanja, objavljivanje rata, ili razvođenje. Mora postojati neka vanjska konvencija, neka vanlingvistička konvencija pored konvencija samog jezika. Da ukratko istaknemo ovu misao - da bi obećali ili zahtijevali, sve što vam treba jeste da ste sposobni govornik jezika, koristeći jezik u skladu sa konvencijama. Ali da bi proglasili rat, prekinuli zasjedanje, ili se razveli, treba vam nešto više od toga: treba vam posebna pozicija gdje vam vanlingvistička konvencija daje ovlaštenje da stvorite odgovarajuću institucionalnu činjenicu. Samo to posebno ovlaštenje mora biti stvoreno jezikom. Stoga očigledna paralela između nelingvističkih performativa za rat, prekid zasjedanja, i razvod i lingvističkih performativa za obećavanje i zahtijevanje, jeste iluzorna. Nelingvistički slučajevi zahtijevaju Statusno-funkcionalne Deklaracije da bi mogle vršiti svoju funkciju. Ali lingvističkim slučajevima to nije potrebno. Sve što je lingvističkim slučajevima potrebno jeste značenje. Značenja performativnih rečenica su sama dovoljna da omoguće sposobnim govornicima da izvrše govorni čin sa tim rečenicama. U stvaranju nelingvističkih institucionalnih činjenica vršenjem Statusno-funkcionalnih Deklaracija, stvaranje institucionalnih činjenica ide van značenja rečenice usko tumačene. U tim slučajevima, koristimo semantiku jezika da stvorimo ovlaštenje koje ide van semnatike." (''Ibid.'')
**"Prihvatanje institucionalne činjenice, ili zaista čitavog sistema statusnih funkcija, može biti temeljeno na pogrešnim vjerovanjima. Iz tačke gledišta institucionalne analize, nije važno da li su vjerovanja istinita ili lažna. Samo je važno da li ljudi zaista kolektivno priznaju ili prihvataju sistem statusnih funkcija. U ekstremnim slučajevima institucionalna činjenica može funkcionisati samo jer se ne vjeruje da je institucionalna činjenica. U takvim slučajevima postoji kolektivno priznanje deontičkih ovlaštenja, ali ona su prihvaćena samo zbog nekog drugog vjerovanja." (''Ibid.'')
**"[S]ve nelingvističke institucionalne činjenice su stvorene i održavaju se u svom postojanju govornim činovima koji imaju isti logički oblik kao Deklaracije. / Našao sam tri načina na koji ovaj opći princip može biti proveden. Na prvi način, tek stvaramo statusne funkcije na ''ad hoc'' osnovama. Pleme, na primjer, čini nekoga svojim vođom jednostavno ga tretirajući kao svog vođu. Drugi oblik provođenja jeste imati stojeću Deklaraciju, konstitutivno pravilo, i ovo je vjerovatno najčešći oblik za napredne složene civilizacije. Treći način je zaista poseban slučaj drugog, i to kada imamo konstitutivno pravilo koje ne zahtijeva bilo kakvu istinsku osobu ili predmet nad kojim pravilo operira, već jednostavno stvara entitet Deklaracijom. Konstitutivna pravila te treće vrste su tipično Deklaracije koje ovlašćuju druge Deklaracije da stvore institucionalne činjenice." (''Ibid.'')
*Ludwig Wittgenstein
**"1.Svijet je sve što je slučaj.
::1.1 Svijet je cjelokupnost činjenica, ne stvari.
::1.11 Svijet je određen činjenicama i time što su to sve činjenice.
::1.12 Jer, cjelokupnost činjenica određuje šta je slučaj i, također, šta sve nije slučaj.
::1.13 Činjenice u logičkom prostoru jesu svijet.
::1.2 Svijet se raspada na činjenice." (''Tractatus Logico-Philosophicus'')
*Mark Twain
**"Moraš dobro poznavati činjenice prije nego ih hoćeš izvrnuti naopačke."
*Markus Gabriel
**"Svijet bez činjenica ne postoji. Čak ni ništavilo ne može vladati bez da postoji činjenica da ništa ne postoji. Kada nema ništa za ručak, to je činjenica i, s obzirom na okolnosti, dosta neugodna. Ništavnost ne postoji. Uvijek postoji nešto što je slučaj, uvijek je nešto istina o nečemu. Ništa i niko ne može umaći činjenicama. Nije bitno koliko je svemoguć Bog, čak ni Bog ne može pobjeći činjenicama, jer naposljetku bila bi činjenica da on/ona/ono jeste Bog, a ne ništa." (''Zašto svijet ne postoji'')
*Willem Adolph Visser 't Hooft
**"Ljudi nisu mogli naći mjesta u svojoj svijesti za takav nezamisliv užas; nisu imali mašte, kao ni hrabrosti da se suoče s njim. Moguće je živjeti u sumraku između znati i ne znati. Moguće je odbijati potpuno suočenje s činjenicama kada se čovjek osjeća nesposobnim da se suoči sa implikacijama tih činjenica."

Tema


Drvo

1 Citati
*Orhan Pamuk
**"Ja, siroto drvo koje vidite, Bogu zahvaljujem što me ne nacrtaše s takvim naumom. A i to nije zato što se plašim da bi me, da su me naslikali u skladu sa franačkim manirima, svi istambulski kerovi zapišali pomislivši da sam pravo drvo. Ja i ne želim da sam pravo drvo, nego ono što drvo znači." (''Zovem se Crvena'')

Tema


Laskanje

1 Citati
*Aurelije Augustin
**"Laskanje je zavođenje lažnom pohvalom."
*Charles Caleb Colton
**"Oponašanje je najiskrenije laskanje."
*Goethe
**"Onaj ko ne umije da voli mora naučiti da laska."
*Jean de La Fontaine
**"Laskanje je lažni novac kome kurs raste sa našom sujetom."
**"Laskavci uvek žive o trošku onoga koji ih sluša."
*Jonathan Swift
**"Laskanje je hrana za budale."
*Muhammed
**"Kada vidite laskavce, pospite prašinom njihovo lice." (''Muslimova zbirka hadisa'', 1509.)
*Napoleon Bonaparta
**"Ko zna laskati, zna i klevetati."
*Niccolò Machiavelli
**"Ljudima moraš laskati ili ih uništiti."

Tema


Pamet

1 Citati
*Abbé de La Roche
**"Ljubav, naročito kod muškarca, lišava pameti one koji je imaju, a daje je onima koji je nemaju."
*Aleksandar Isajevič Solženicin
**"Pamet je u nepristrasnosti."
*Antoine de Rivarol
**"Biti pametan znači razlikovati istine koje treba reći od onih koje treba prešutjeti."
**"Vojvoda može jednu ženu učiniti vojvotkinjom, ali pametan čovjek ne može je učiniti pametnom."
*Baltasar Gracián y Morales
**"Teško je uliti pamet onome koji nema volje, a još je teže uliti volju onome koji nema pameti."
*Blaise Pascal
**"Pametan čovjek nikad neće reći da sve zna."
*François de La Rochefoucauld
**"Pametnima smatramo samo one koji misle jednako kao i mi."
*Geoffrey Chaucer
**"Najučeniji ljudi nisu i najpametniji."
*Goethe
**"Pametnom čovjeku je gotovo sve smiješno, mudrome gotovo ništa."
**"Pametnom čovjeku ne događaju se sitne gluposti."
*Jean de La Bruyère
**"Prava je muka kada čovjek nema dovoljno duha da bi govorio, a ni dovoljno pameti da bi ćutao."
*Kurt Tucholsky
**"Prednost pametnih je da oni uvijek mogu glumit idiote. Suprotno je mnogo teže izvesti."
*Spencer Johnson
**"Čovjek mora odabrati: ili uzdržljivost i pamet, ili vino i glupost."
*Vasilij Osipovič Ključevski
**"Ljudi koji zato što nemaju vlastite znaju cijeniti tuđu pamet, postupaju često pametnije od pametnih koji nemaju tog umijeća."
*William Shakespeare
**"Pa lijepo, neka Bog da pameti onima
::koji je imaju; ko je budala, neka se pomogne
::svojim talentima." (''Bogojavljenska noć'')

Tema


Gubitak

1 Citati
*Kiran Desai
**"Kod nas imigranata je uvijek prisutan osjećaj gubitka. Konstantno imate osjećaj kako nikada nećete biti u stanju ispričati priču, kako vam nedostaje dio mozaika. A aktuelna politička situacija samo dodatno komplicira stanje. Imigrantima je sve teže, zatvaraju se vrata, i sve se više produbljuje ionako dubok jaz nerazumijevanja među kulturama, što strahovito frustrira." (''za "Jutarnji list"'')

Tema


Obećanje

1 Citati
*Charles-Louis de Secondat Montesquieu
**"Kad muškarac obećava ženi da će je uvijek voljeti, pretpostavlja da ona istovremeno njemu obećava da će uvijek biti ljupka; i ako ona ne održi riječ, on se više ne smatra obaveznim da drži svoje obećanje."
*Cyril Connolly
**"Obećati znači imati potencijal da razočaraš ljude."
*François de La Rochefoucauld
**"Obećajemo nadajući se, a činimo strahujući."
*Friedrich Nietzsche
**"Čovjek bi morao ustinu imati dobro pamćenje kad bi pamtio sve što je obećao."
*Jean-Jacques Rousseau
**"Ko najsporije obećava, uvijek najvjernije ispunjava svoje obećanje."
*Jonathan Swift
**"Obećanja i kora od pite napravljeni su da se prelome."
*Napoleon Bonaparta
**"Da bismo održali svoju riječ, najbolje je da je nikada ne dajemo."
**"Želiš li biti uspješan, obećaj puno, a ne napravi ništa."
*Nikita Hruščov
**"Političari su svagdje isti: obećat će da će sagraditi most i ondje gdje rijeka ne prolazi."
*Theodore Parker
**"Uvijek sumnjajte u velika obećanja."

Tema


Umjetnost

1 Citati
*Bernard Shaw
**"Mozak budale pretvara filozofiju u ludoriju, nauku u praznovjericu i umjetnost u pedanteriju. Otuda univerzitetsko obrazovanje."
*Borislav Pekić
**"Možda je umjetnost dublji depo memorije od ljudskog pamćenja, a imaginacija u traganju za istinom korisnija od naučne uzdržanosti?" (''Atlantida'')
*Charles Bukowski
**"Razlika između umjetnosti i života je u tome što je umjetnost podnošljivija."
*Émil Cioran
**"Nema istinske umjetnosti bez jače doze banalnosti. Onaj ko se stalno služi neobičnim, brzo ugnjavi, budući da ništa nije nesnosnije nego jednoličnost izuzetnog."
*Goethe
**"Ko ima nauku i umjetnost, ima i religiju. Ko nema to dvoje, ni religije nema."
*Gustav Radbruch
**"(...) umjetnost, u onom smislu u kojem je ona predmet historije umjetnosti, nije sve sama ljepota, nego je mješavina stila i neukusa, povezana u jedinstvo pojma samo težnjom za ljepotom, koja je zajednička svim njenim djelima." (''Filozofija prava'')
*Jakob Wassermann
**"Dvije su stvari koje nas čuvaju pred očajem, samo dvije stvari: zvjezdano nebo i umjetnost."
*Kahlil Gibran
**"Umjetnost je korak od vidljivoga, poznatoga, do nepoznatoga."
*Mahatma Gandhi
**"Umjetnost ratovanja je umjetnost uništavanja ljudi, a politika je umjetnost zavaravanja."
*Markus Gabriel
**"Značenje umjetnosti jeste da nas suočava sa smislom. Smisao uobičajeno dopušta predmetima da se pojave, koji onda stoje pred smislom i sakrivaju ga, da tako kažemo. To je bukvalno slučaj sa čulom vida. Mi vidimo predmete, ali ne vidimo naše viđenje predmeta. Čulo vida je transparentno utoliko što nam dopušta da vidimo stvari, ali ne i viđenje stvari. Međutim, u vizuelnim umjetnostima činimo se svjesnim naših navika gledanja, načina na koji vidimo predmete. Suočeni smo sa samim smislom, ne tek sa onim što se osjetilo." (''Zašto svijet ne postoji'')
*Namik Kabil
**"Umjetnost je dobra ako joj cilj nije da bude „djelo„ nego komunikacija. Tad je ona prava umjetnost i ostalo je manje važno.“
*Oscar Wilde
**"Umjetnost je individualizam, a individualizam je sila koja remeti i razgrađuje."

Tema


Savjest

1 Citati
*Albert Einstein
** "Ne činite nikad ništa što se protivi vašoj savjesti, pa čak ako to od vas i država traži."
*Goethe
**"Slobodni ste ako vam je savjest čista."
*Hannah Arendt
**"Da su pobijedili da li bi iko od njih imao grižnju savjesti?" (''Eichmann u Jeruzalemu: Izvještaj o banalnosti zla'')
*Hegel
**"Savjest, dijalektički - zlo."
**"Ko kaže da prema drugome postupa prema ''svojoj'' savjesti, on zapravo tvrdi da ga zlostavlja."
*Victor Hugo
**"Prava pravda je savjest."
*William Shakespeare
**"Još na dnu mene ima nešto nataložene savjesti." (Drugi ubica, ''Ričard Treći'', I, iv)

Tema


Mozak

1 Citati
*Bernard Shaw
**"Mozak budale pretvara filozofiju u ludoriju, nauku u praznovjericu i umjetnost u pedanteriju. Otuda univerzitetsko obrazovanje."
*Robert Frost
**"Mozak je sjajan organ. Uključi se isti trenutak kad se probudite i radi sve dok ne dođete u ured."
*Robin Williams
**"Bog je čovjeku dao penis i mozak, ali ne i dovoljno krvi da bi oba istodobno funkcionirala."

Tema


Rob

1 Citati
*Alkidamant
**"Slobodne je sve pustio bog, nikoga priroda nije robom učinila." (''Mesenska besjeda'')
*Fidel Castro
** "Ništa nije tako gorko za narod, nego leći slobodan i probuditi se kao rob."
*Friedrich Nietzsche
**"Pogled roba je nesklon vrlinama moćnih. Izvlače se i svjetlom obasipaju ona svojstva koja služe za to da onome ko trpi olakšaju postojanje. Tu se časte sažaljenje, uslužna ruka spremna na pomoć, toplo srce, strpljenje, marljivost, poniznost, ljubaznost - jer to su tu najkorisnija svojstva i gotovo jedina sredstva da se izdrži pritisak postojanja. Moral robova je bitno moral korisnosti. Kao zlo osjećaju se moć i opasnost, određena strahovitost, finoća i snaga koja ne dopušta da se pojavi prezir. Prema moralu robova dakle onaj ko je zao pobuđuje strah; a prema moralu gospodara ''dobar'' je upravo onaj koji budi i hoće pobuditi strah, dok se spram ''lošeg'' čovjeka osjeća prezir." (''S one strane dobra i zla'')
**"Posvuda gdje prevladava moral robova jezik pokazuje sklonost da riječi ''dobar'' i ''glup'' približi jednu drugoj. Posljednja temeljna razlika: zahtjev za slobodom, instinkt za sreću i finoću osjećaja slobode pripadaju moralu i moralnosti robova jednako tako nužno kao što su umijeće i zansenjaštvo u poštovanju, u predavanju redoviti simptomi aristokratskog načina mišljenja i vrednovanja." (Ibid.)
*Jean-Jacques Rousseau
**"Čovjek je rođen slobodan, a posvuda je u okovima."
**"Meni je draža opasna sloboda, nego mirno i sigurno ropstvo."
**"Novac koji čovjek ima jeste oružje slobode. Novac za kojim čovjek trči, jeste oružje ropstva."
*Kahlil Gibran
**"Oni vele meni: Ako vidiš roba gdje spava, ne budi ga jer, možda sanja o slobodi.
::Ja velim njima: Ako vidite roba gdje spava, probudite ga i objasnite mu slobodu."
*Seneka
**"Niti jedan čovjek nije slobodan dok je rob tijela."

Tema


Glava

1 Citati
*Charles Dickens
**"Ljudi kažu da postoji mudrost glave i mudrost srca."
*John Maxwell Coetzee
**"Glava mu je postala azil za ostarjele misli, dokone, uboge, koje nemaju kud drugo da odu. Trebalo bi da ih rastjera, da počisti zgradu. Ali nema volje, ili barem ne dovoljno." (''Sramota'')

Tema


Tijelo

1 Citati
*Alanis Morissette
**"Svoje tijelo shvaćam kao instrument, a ne kao ornament."
*Friedrich von Schiller
**"Duh je taj koji sebi gradi tijelo."
*Henry David Thoreau
**"Svaki je čovjek graditelj hrama zvanog tijelo."
*John Locke
**"Zdrav duh u zdravu tijelu je najkraći opis sreće."
*John Maxwell Coetzee
**"Zanimalo ih je jedino to da mi pokažu šta znači živjeti u tijelu, kao tijelu, tijelu koje može gajiti shvatanja pravde samo dok je cijelo i dok mu je dobro, a koje ih vrlo brzo zaboravlja kad mu se čvrsto dograbi glava a u jednjak nabije cijev, i kad se u tu cijev naliva toliko mnogo litara slane vode da ono počinje kašljati i bljuvati, treskati i prazniti se." (''Čekajući barbare'')
**"Samoubistvo, shvatio sam, nije čin tijela protiv samoga sebe, već čin volje usmjeren protiv tijela." (''Život i doba Michaela K.'')
*Jorge Luis Borges
**"Tijelo je bilo poslušna domaća životinja kojoj je bila dovoljna mjesečna milostinja od nekoliko sahati sna, malo vode i mrvice mesa." (''Besmrtnik'')
*Lao Tse
**"Carstvo može biti povjereno samo čovjeku koji voli svijet jednako kao i svoje tijelo."
*Marko Aurelije
**"Porazno je kad u životu pojedinca prije klone duh nego tijelo."
*Milan Kundera
**"Onaj ko ne misli na svoje tijelo postat će njegovom žrtvom." (''Nepodnošljiva lahkoća postojanja'')
**"Tijelo je bilo kavez, a u tom kavezu bilo je nešto što je gledalo, slušalo, bojalo se, razmišljalo i čudilo se. To nešto, taj ostatak nakon što je oduzeto tijelo, to je bila duša." (Ibid.)
*Orhan Pamuk
**"Ja sam, sada, leš. Beživotno tijelo na dnu jednog bunara." (''Zovem se Crvena'')
**"Ali da život jeste jedna tijesna košulja, jasno biva tek onda kada se izađe iz tamnice mjesta i vremena. I kao što je bestjelesna duša istinski razlog sreće u svijetu mrtvih, tako bi najveća sreća među živima bilo tijelo koje nema dušu. Kakva je šteta što niko to ne može da shvati prije nego što umre." (Ibid.)
*Ralph Waldo Emerson
**"Ljepota je odlika tijela kako je vrlina odlika duše."
*Seneka
**"Nakazno tijelo ne unakazuje duh, ali ljepota duše krasi tijelo."
**"Niti jedan čovjek nije slobodan dok je rob tijela."
*Walt Whitman
**"Ako postoji išta sveto onda je to tijelo."
*William Shakespeare
**"Ljudsko je tijelo park u kojem je volja glavni vrtlar."

Tema


Put

1 Citati
*Carlos Castaneda
**"Svi su putovi isti. Ni jedan ne vodi nikamo. Svi oni vode kroz šikaru, u šikaru i van šikare. Ima li taj put srce, to je jedino pitanje. Ukoliko ima, tada je dobar... ukoliko ga nema tada nije ni od kakve koristi. Oba puta ne vode nikamo, samo jedan ima srce, a drugi ga nema. Putovanje jednim prava je radost; sve dok ga sijediš bit ćeš jedno s njim. Zbog drugog ćeš proklinjati svoj život. Jedan te čini snažnim, drugi ti snagu oduzima."
*Charles Caleb Colton
**"Utrti putevi su najneopasniji i najpouzdaniji putevi."
*Henry Miller
**"U ovom dobu koje vjeruje da za sve postoji prečac, najvrednija lekcija je ta da je najteži put, dugoročno gledano, onaj najlakši."
*Mak Dizdar
**"Ti si nakanio da me pod svaku cijenu uništiš
::Ali nikako da nađeš istinski put
::Do mene (...)" (''Putevi'')
*Miguel de Cervantes
**"Nema tako utrta puta na kojem ne bi bila barem koja zapreka ili rupčaga."
*Muhammed
**"Čuvajte se sjedenja po putevima." (''Muslimova zbirka hadisa'', 1419.)
*Sokrat
**"Ako slijediš bilo koji duhovni put na kraju ćeš ipak dosegnuti ciljeve koji su unaprijed zacrtani od njihovih osnivača. Ali, to još ne znači da si dosegnuo sebe. Da bi dosegnuo sebe moraš slijediti sebe."

Tema


Strpljivost

1 Citati
*Friedrich Nietzsche
**"Čekati, biti strpljiv, to znači misliti."
*Irving Stone
**"U braku je od logike mnogo više potrebno strpljenje."
*John Dryden
**"Čuvajte se bijesa strpljive osobe!"
*Kur'an
**"Vidjećeš da ću strpljiv biti, ako Bog da" - reče Musa - "i da ti se neću ni u čemu protiviti." (''Al-Kahf'', 69.)
*Michelangelo Antonioni
**"Dvije glavne ženske osobine su lakomislenost i strpljivost."
*Phil Bosmans
**"Humor i strpljenje su deve na kojima prolazimo svaku pustinju."
*Sadi
**"..onaj koji nema sabura, ni mudrosti nema!" (''"Đulistan"'')
*Ivica Rade
**"Ja sam fizičko utjelovljenje strpljenja. Na wikipediji ima da stoji: "Ivica Rade, on je strpljenje.""
**Ivica Rade ne vjeruj wikipediji. Piše da si strpljiv vidiš da laže.

Tema


Riba

1 Citati
*Frank Herbert
**"Kad bi želje bile ribe, svi bismo mi bacali mreže."
*Ernest Hemingway
**"Ribu nisi ubio samo zbog toga da bi uživao i da bi je prodao na pijaci, pomisli on. Ubio si je iz ponosa i zbog toga što si ribar. Volio si je živu, a voliš je i mrtvu. Ako je voliš, nije grijeh ubiti je. Ili je onda još veći?" (''Starac i more'')
*Gustave Flaubert
**"Mi smo stvoreni za bol. Suze su za srce ono što je voda za ribe."
*Johann Wolfgang von Goethe
**"Ah, najjača kušnja je bijeda. I najmudrije ribe glad tjera na udicu."
*Lao Tse
**"Dajte čovjeku ribu i nahranit ćete ga za jedan dan; naučite ga kako da je lovi i prehranit ćete ga za cijeli život."
*Muhamed Ikbal
**"Samo ljubav donosi vrtovima proljetni lahor, samo ljubav daje livadama cvjetne pupoljke; samo ljubav daje ribama bistre oči."
*Publius Ovidius Naso
**"Neka ti udica bude uvijek bačena. U jezeru u kojem najmanje očekuješ, pojavit će se riba."

Tema


Suze

1 Citati
*Aleksa Šantić
**"Blago onom ko suza ima, u toga srce umrlo nije."
*Fjodor Dostojevski
**"Svi ideali svijeta ne vrijede suze jednog djeteta."
*Gustave Flaubert
**"Mi smo stvoreni za bol. Suze su za srce ono što je voda za ribe."
*Heinrich Heine
**"Samo nam srodna bol izmami suzu, i svako zapravo i plače zbog sebe."
*Ivan Sergejevič Turgenjev
**"Ima osmijeha gorih od suza."
**"Suze su poput oluje; poslije njih čovjek je uvijek mirniji."
*Michel Tournier
**"Kad su oči žene zamagljene suzama, onda je muškarac taj koji ne vidi jasno."
*Simon Gregorčić
**"Ko sreću uživa sam, neka i suze prolijeva sam."
*Stephen King
**"Suze koje zacjeljuju iste su one suze što peku i bičuju." (''Isijavanje'')
*William Shakespeare
**"Najiskrenije su one suze koje lijemo sami nad sobom."

Tema


Mir

1 Citati
*Albert Camus
**"Naučio sam, da tako kažem, živjeti s mišlju da nikada neću naći mir i sreću. Ali još uvijek ću sve od sebe dati između ta dva trenutka."
*Anatole France
**"Svjetski mir ostvarit će se jednog dana ne zato što će ljudi postati bolji (u to se ne smijemo nadati), već zato što će ih jedan novi red stvari, nova nauka i nove ekonomska potrebe prisiliti da žive u miru."
*Avishai Margalit
**"[K]ofein se smatrao suštinskim za kafu, ili u najmanju ruku kao doprinoseći faktor glavnoj karakteristici kafe, onoj stimulansa. Uklanjajući kofein iz kafe jednom je bilo nezamislivo. Ali mi možemo ukloniti kofein iz kafenih zrna, tako stvarajući piće koje se takmiči sa kafom: kafa bez kofeina. Mir je kofein pravde: on poboljšava pravdu. Ali mir, kao i kafa bez kofeina, može se takmičiti sa pravdom. Između mira i pravde može postojati balansiranje, isto kao i između kafe i kafe bez kofeina. Upravo zbog takvih situacija balansiranja između mira i pravde ja govorim o napetosti između njih." (''O kompromisu i trulim kompromisima'')
*Betty Williams
**"Ne mora se dobiti Nobelova nagrada da bi se radilo za mir. Jednostavna pretpostavka bezuslovne ljubavi i nenasilja, koju su Gandhi i Martin Luther King prizvali u život, može biti primjenjena od svih nas. Naučite Vašu djecu samo to. Ako učinite ovu jednostavnu stvar, zajednički možemo izliječiti ovaj svijet."
*Biblija
**"Tvorac svjetlosti i Stvoritelj tmine, donosilac mira i stvaratelj zla. Ja, Gospod, ja činim to sve." (''Izaija'', 45:7)
*Deepak Chopra
**"U vojskama širom svijeta u ovom trenutku služi 21,3 miliona vojnika. Zar ne možemo okupiti deset puta veću brigadu mira? Stotinu puta veću? Taj projekt započinje u ovom trenutku, s vama." (''Mir je put'')
**"Od vas se ne traži da budete svetac ili da odustanete od određenog vjerovanja. Od vas se traži samo da prestanete reagirati iz straha, da umjesto nasilja, postanete vjerni miru." (Ibid.)
*Friedrich Nietzsche
**"U okolnostima mira ratnički čovjek navaljuje na sama sebe." (''S one strane dobra i zla'')
*Goethe
**"Najsretniji je, bio kralj ili seljak, ko pronađe mir u svojoj kući."
*Horacije
**"U ljubavi ima dva zla: rat i mir."
*Ivo Andrić
**"Mir i spokojstvo, jedina su dobra i najveće dostojanstvo skromnih i bezimenih ljudi."
*Johann Nestroy
**"Ništa ne doprinosi duševnom miru toliko koliko nedostatak mišljenja o stvarima i pojavama."
*Kur'an
**"O vjernici, živite svi u miru i ne idite stopama šejtanovim; on vam je, zaista, neprijatelj otvoreni." (''Krava'', 2:208)
**"O vi koji vjerujete! Budite bistri kada se stavite na put Božiji; ne recite onome koji vam punudi mir: "Ti nisi vjernik!" – kako bi se domogli ovozemaljskih dobara." (''Žene'', 4:94)
**"Ako vas takvi ostave na miru i ne napadaju vas, i ako vam ponude mir, onda vam Allah ne daje nikakva prava protiv njih." (''Žene'', 4:90)
**"Ako oni budu skloni miru, budi i ti sklon i pouzdaj se u Allaha, jer on, uistinu, sve čuje i sve zna." (''Plijen'', 8:61)
*Mairead Corrigan
**"Čista služba ljubavi prema bližnjem svom pomaže nam u tome da održimo svoj unutarnji mir - pomaže nam u izgradnji svijeta mira i sreće."
*Martin Luther King, Jr.
**"Stvarni mir ne ogleda se u prestanku tenzija već u prisustvu pravde."
*Ralph Waldo Emerson
**"Ništa nam ne može pružiti takav mir kao mi sami."
*Film Sati
**"Ne možeš pronaći mir izbjegavajući život."
*Thomas Hobbes
**"Izvan državnih zajednica stalno vlada rat svakoga protiv svakoga. Iz ovoga se vidi da se ljudi, dok žive bez zajedničke vlasti koja bi ih sve držala u zajedničkom strahu, nalaze u stanju koja se zove rat, i to u ratu svakoga protiv svakoga (...). U takvom ratu ništa nije nepravedno. U tom ratu svakoga protiv svakoga ništa ne može biti nepravedno. Pojmovima pravog i krivog, pravde i nepravde, ovde nema mjesta. Gdje nema zajedničke vlasti - nema zakona, a gdje nema zakona - nema ni pravde. U ratu su sila i prevara dvije glavne vrline. (...) Strasti, koje navode ljude na mir. Strasti, koje čine ljude sklonim miru, jesu strah od smrti, želja za stvarima koje su potrebne za udoban život i nada da će ih pribaviti svojom radinošću. A razum predlaže pogodna načela za mir na temelju kojih se ljudi mogu pridobiti za sporazum. To su ona načela koja se inače nazivaju „Prirodnim Zakonima.“" (''Levijatan'')
*Torquato Tasso
**"Ko neće mir, neka mu je rat."

Tema


Lijek

1 Citati
*Erica Jong
**Brak nije lijek za usamljenost. Djeca odrastu i odu. Ljubavnici nisu lijek za sve. Seks nije konačno rješenje. Ako ste život pretvorili u dugu bolest, onda je smrt jedini lijek..." (''Strah od letenja'')
*George Gordon Byron
**"Koristite svaku priliku za smijeh. To je najjeftiniji lijek."
*Henry David Thoreau
**"U ljubavi nema lijeka, već valja još više ljubiti."
*Paracelsus
**"Svaki je lijek otrovan, samo o dozi ovisi hoće li to zaista biti."

Tema


Knjiga

1 Citati
*Benjamin Disraeli
**"Iskustvo je dijete misli, a misao je dijete akcije. Ne možemo ljude učiti iz knjiga."
*Ciceron
**"Soba bez knjiga je kao čovjek bez duše."
*David Mitchell
**"Napola pročitana knjiga je kao nedovršena ljubavna veza." (''Atlas oblaka'')
**"Knjige ti ne nude stvarni bijeg, ali mogu spriječiti da se čovjeku po glavi misli motaju dok ne svisne." (''Ibid.'')
*Denis de Rougemont
**"Onome ko bi o nama sudio prema našim knjigama moglo bi se učiniti da je preljub jedna od najčešćih preokupacija Zapadnjaka. Šta bi se dogodilo s našom književnošću da nema preljuba? Ona živi od krize braka."
*Franz Kafka
**Ako nas knjiga koju čitamo ne probudi udarcem u glavu, zašto je čitamo? Trebamo knjige koje nas pogađaju poput katastrofe, koje nas duboko rastužuju, poput smrti nekoga koga smo voljeli više od samih sebe, poput izgona u šumu daleko od svih, poput samoubistva. Knjiga mora biti sjekira za zaleđeno more u nama."
*Heinrich Heine
**"Gdje se knjige spaljuju, spaljivat će se i ljudi."
*Horhe Luis Borhes
**"Knjiga koja želi da traje je ona koja se može čitati na različite načine. U svakom slučaju treba da omogući različito, promijenjljivo čitanje. Svaka generacija čita velika djela na drugačiji način."
*Ivo Andrić
**"Ostati ravnodušan prema knjizi znači lakomisleno osiromašiti svoj život."
*Jorge Luis Borges
**"Klasična nije knjiga (ponavljam) koja nužno ima ovakve ili onakve vrijednosti; to je knjiga koju naraštaji ljudi, potaknuti različitim razlozima, čitaju unaprijed sa žarom i sa tajanstvenom privrženošću." (''O klasicima'')
*Jovan Dučić
**"Sve knjige na svijetu trebalo bi da budu knjige utjehe, toliko ima nesretnih na zemlji."
*Ludwig Andreas Feuerbach
**"Knjigama se događa isto što i djevojkama: upravo se one najbolje, najdostojnije i najdulje zanemaruju."
*Luigi Settembrini
**"Često ćeš ustanoviti da je knjiga bolji prijatelj nego čovjek."
*Miguel de Cervantes
**"Nema knjige, a da se u njoj nešto dobro ne nađe."
*Nedžad Ibrišimović
**"Čije oko dotakne prvu riječ ove knjige, zarobljen je. A da je tako, evo jasnog dokaza: već mogu reći: "O, ti koju čitaš." Jer ovo je knjiga jednog revnog džina i namijenjena je vječnosti; i najviše što ti je za sada dopušteno, o ti koji čitaš, jeste da čitaš. Moja nada da se to neće dogoditi izgubljena je." (''Karabeg'')
**"(...) a ti izađi iz ove knjige i pogledaj da li su ti ruke još krvave." (Ibid.)
**"Sinoć je u Žepču obijena knjižara iz koje je ukradena jedna moja knjiga. Sumnja je pala na oba čitaoca. Istraga je u toku..." ("Slovo (o) čitaocu" - augusta, 1990. - ''Ruhani i šejtani inspiracija'')
**"O svojoj vlastitoj knjizi mogu misliti jedno, a neko drugi nešto drugo. Čak i kada živi svoju knjigu, pisac se njome ograđuje. Nije li onda slava i poznatost spisateljev paradoks?" ("Moja muslimanska triologija" - decembra, 1990. - ''Ruhani i šejtani inspiracija'')
**"Spaljujući svoje knjige (a kako se osjeća onaj ko ih spaljuje, zna samo onaj koji ih spaljuje), možda sam bar na trenutak ukazao na evropski sudbonosni krug u kojem Neron spaljuje Rim da bi napisao knjigu i u kojem knjiga ''Mein kampf'' spaljuje i knjige i ljude!" ("Zašto sam spalio svoje knjige" - oktobra, 1994. - ''Ruhani i šejtani inspiracija'')
**Woland: "A, izvinite, čitate li vi knjige? (...) A vi, dakle, ne čitate knjige...?" (''Woland u Sarajevu'')
**Woland: "Pročitaju knjigu, onda je spale, zanimljivo..." (Ibid.)
**Woland: "Rukopisi ne gore...!"
::Asim: "Šta kažeš?"
::Woland: "Mihail Bulgakov je tu svoju knjigu napisao tako da ona ne može izgorjeti! Niko je ne može spaliti!"
::Asim: "Ma šta mi kažeš...?" (Ibid.)
*Orhan Pamuk
**"Kako tokom godina gledamo od knjige do knjige, od slike do slike, tako shvatamo: jedan dobar slikar ne zadržava se samo na tome da svojim čudima zauzme mjesto u našem umu nego na kraju mijenja i panoramu našeg sječanja. A proniknu li nam vještina nekog slikara i njegove slike jednom toliko u dušu, tada nastaje jedno mjerilo za ljepotu čitavog svijeta." (''Zovem se Crvena'')
**"Ljudskoj nesreći knjige samo daju na dubini, za koju mislimo da je utjeha." (Ibid.)
**"Jednog dana pročitah jednu knjigu i cio život mi se promijenio. Još na prvim stranicama osjetih moć knjige toliko da mi se učini kako mi se tijelo od stolice i stola za kojim sam sjedio odvojilo. No, uprkos osjećaju da mi se tijelo odvaja od mene samog, kao da je moje biće potpuno i kao nikad do tada bilo na toj stolici za stolom, i ne samo u mojoj duši, knjiga je svoj uticaj pokazivala u svemu što me sačinjavalo. Toliko moćan uticaj da sa stranica koje sam čitao, osjetih kako mi u lice šikljaju svjetlosni zraci: Svjetlost koja je istovremeno i pročišćavala i pomućivala svu moju svijest. Pomislih kako ću sa tom svjetlošću iznova stvoriti sebe, osjetih da ću sa ovom svjetlošću skrenuti sa puta, u toj svjetlosti zapazih sjenu života koji ću kasnije upoznati i kojem ću se kasnije približiti." (''Novi život'')
*Oscar Wilde
**"Nema moralnih i nemoralnih knjiga. Knjige su ili dobro, ili loše napisane. To je sve."
*Pan Bouyoucas
**"Hipatija: Vi ste podmetnuli požar, zar ne?
::Teofil: Samo sam htio da uništim knjige. Oprosti mi." (''Hipatija'')
**"Hipatija: Da vam oprostim? Kojom ste rukom zapalili vatru? Desnom? Da li nju treba da poljubim, zato što ste uništili hiljade ljudi u tom požaru? Bili su živi. Sve dok su njihova životna djela još uvijek postojala, ti ljudi su bili živi. Da vam oprostim? Trebalo bi da uzmem baklju i da vas spalim kao što ste vi spalili naše knjige. To su bili bogovi koje vi niste mogli da podnesete, ne Bogove s Olimpa. To je bio naš duh, naša ljepota i naša ljubav prema životu. Da vam oprostim? Proklinjem vas četiri stotine hiljada puta!" (''Hipatija'')
*Peter Rosegger
**"Dijete je knjiga iz koje čitamo i u koju bismo trebali pisati."
*Film ''Plavuša s Harvarda''
**"Nemojte suditi knjigu po boji njene čuperka!" (''reklamna rečenica'')
*Plinije Mlađi
**"Nijedna knjiga nije tako loša, da ne bi za nešto bila korisna."
*Pol Elijar
**"Neke knjige treba okusiti, druge progutati, a samo neke sažvakati i svariti."
*Ralph Waldo Emerson
**"Sa svojim prijateljima radim isto što i sa svojim knjigama. Htio bih da su onde gdje ih mogu naći, ali se rijetko njima koristim."
*Safvet-beg Bašagić
**"Knjiga je života uzvišeno štivo, ko se naš'o da je, kako treba, shvati? " (iz pjesme "Knjiga života")
*Sokrat
**"Knjige su hladni, ali pouzdani ne prijatelji."
*Tin Ujević
**"Knjiga nije hrana, ali je poslastica."
*Toma Akvinski
**"Bojim se čovjeka koji je pročitao samo jednu knjigu."
*Voltaire
**"Imao sam u životu samo jednog pravog i iskrenog prijatelja: knjigu."
*Victor Hugo
**"Knjiga je u cijelosti put od zla k dobrome, od krivice k pravdi, od pogrešnoga k istinitome, od noći ka danu."
**"Sve njegove knjige čine samo jednu knjigu, knjigu živu, sjajnu, duboku, gdje vidimo kako se kreće i komeša uznemirena, usplahirena, onakva kakava jeste, cijela naša savremena civilizacija; knjiga čudesna, kojoj je pjesnik dao naziv komedije, a koju je mogao nazvati i historijom, koja obuhvata sve oblike i sve stilove...; knjiga koja je posmatranje i koja je maštanje; iz koje se preliva istinitost, prisnost, obazrivost, sitničarstvo, ono što je materijalno, a koja dopušta da se kroz sve naglo i široko pocjepane stvarnosti ugleda najmračniji i najtragičniji ideal... Ona se hvata u koštac sa modernim društvom. Svakome otima pošteno, jednima iluziju, drugima nadu, ovima uzvik bola, onima masku. Ona pretresa život, raščlanjava strast; ona rije i ispituje dušu, srce, utrobu, mozak, bezdan koji svako ima u sebi... Takvo je djelo koje nam je on ostavio, djelo uzvišeno i snažno, čvrsto granitno postolje, monument! djelo sa čije visine blista njegovo ime." - (Iz govora nad Balzakovim grobom)

Tema


Pakao (pojam)

1 Citati
*Hermann Hesse
**"Prošli smo kroz pakao svog unutrašnjeg bića."
*Jean-Paul Sartre
**"Pakao - to su drugi." (''Bez izlaza'')
*Jorge Luis Borges
**"Još prije mnogo godina bio sam naučio da ne postoji ništa na ovome svijetu što ne bi moglo biti klica mogućeg pakla; neko lice, neka riječ, neka busola, neke reklame za cigarete mogu zaludjeti čovjeka ako on ne uspije da ih zaboravi." (''Deutches Requiem'')
**"Pakao je obilježen nestvarnošću, to obižlježje možda istodobno ublažava njegovu stravičnost." (''Emma Zunz'')
*Orhan Pamuk
**"Nijedan se musliman ne bi toliko kidao zato što je zgriješto nesvjesno(...) Dobar musliman zna da je Bog pravedan i razuman i da u obzir uzima namjeru svog sluge. Samo neznalice ptičjeg mozga vjeruju da će završiti u paklu zato što su nesvjesno jeli svinjetinu. Pravi musliman zna da strah od pakla ne služi tome da ga zaplaši, već da zaplaši druge(...) ako čovjek nema zle namjere, u paklu neće završiti." (''Zovem se Crvena'')
*Patrick Suskind
**"Kao da Pakao miriše na sumpor a Raj na tamjan i izmirnu! Najgore praznovjerje, kao u najmračnijoj i najpoganijoj prethistoriji kad su ljudi još živjeli kao životinje, kad još nisu imali oštar vid i nisu poznavali boje, ali su vjerovali da mogu nanjušiti krv, mislili da njuhom mogu razlikovati prijatelja od neprijatelja, da ih divovski ljudožderi i vukodlaci mogu nanjušiti i Erinije namirisati, i kad su svojim čudovišnim bogovima prinosili smrdljive, žrtve paljenice. Užasno!" (''Parfem: Historija jednog ubice'')
*Safvet-beg Bašagić
**"Ako svi u pak'o odu koji ljube, koji piju, niko neće gledat raja ni kušati rajskog pića! (iz pjesme "Ljubav i vino")
*Sveto pismo:
**"Sin će Čovječji poslati svoje anđele da pokupe iz njegova kraljevstva sve zavodnike i bezakonike i bace ih u peć ognjenu, gdje će biti plač i škrgut zubi. Tada će pravednici zasjati poput sunca u kraljevstvu Oca svojega. Ko ima uši, neka čuje." {Mt 13,41-43}
*Film ''Vrag nosi Pradu''
**"Pakao na štiklama." (''reklamna rečenica'')
*William Shakespeare
**"Pakao je prazan,
::Svi đavoli su ovdje." (''Bura'')

Tema Religija


Miris

1 Citati
*Patrick Suskind
**"Miris je uvjerljiviji od riječi, izgleda, osjećaja i volje. Od uvjerljive snage mirisa ne možemo se odbraniti, ona ulazi u nas poput zraka u naša pluća, ispunjava nas, prožima, protiv nje ne postoji sredstvo." (''Parfem: Historija jednog ubice'')
**"Ali mirisu se ne mogu oduprijeti, jer miris je brat duha. S njim ulazi u ljude, i oni se ne mogu braniti od njega ako žele živjeti. I miris ulazi u njih, prodire u samo srce, gdje jasno razdvaja naklonost od prezira, gađenje od slasti, ljubav od mržnje. ko vlada mirisima, vlada i ljudskim srcima." (Ibid.)
*William Shakespeare
**"Ime nije ništa; ono što nazivamo ružom, slatko bi mirisalo i s drugim imenom" (''Romeo i Julija'')

Tema